text:
Since 2004 AD, First Maithili News Portal 'Samadiya'(Poonam Mandal & Priyanka Jha) पूनम मंडल आ प्रियंका झाक पहिल मैथिली न्यूज पोर्टल "समदिया", २००४ ई. सँ।
Monday, December 31, 2012
Wednesday, December 26, 2012
MODERN MAITHILI DRAMA- संकर्षण, मिथिलाक बेटी, पंचवटी, कम्प्रोमाइज, झमेलिया बिआह, नो एण्ट्री: मा प्रविश, रिहर्सल, भाग रौ आ बलचन्दा, बेटीक अपमान आ छीनरदेवी
Tuesday, December 25, 2012
Sunday, December 23, 2012
Thursday, December 20, 2012
FARMHOUSE CHICKEN EFFECT-ALL WHITE, BRAHMIN AND IMPOTENT -SAHITYA AKADEMI ANNOUNCES YUVA AWARD IN MAITHILI (REPORT GAJENDRA THAKUR)
Wednesday, December 19, 2012
अबारा नहितन (मैथिलीक पहिल फिल्म "ममता गाबय गीत" कोना बनल, तकर रोचक कथा-संस्मरणात्मक उपन्यास)केदारनाथ चौधरी/ ‘ममता गाबए गीत’ फिल्मक गीत/ गीत: रवीन्द्र नाथ ठाक़ुर
अबारा नहितन (मैथिलीक पहिल फिल्म "ममता गाबय गीत" कोना बनल, तकर रोचक कथा-संस्मरणात्मक उपन्यास)केदारनाथ चौधरी
view link
https://docs.google.com/a/videha.com/viewer?a=v&pid=sites&srcid=dmlkZWhhLmNvbXx2aWRlaGEtcG90aGl8Z3g6MzY5NGRiOTJiYTgzNGZjZQ
download link
https://sites.google.com/a/videha.com/videha-pothi/Home/ABARA_NAHITAN_KEDARNATHCHAUDHARY.pdf?attredirects=0
‘ममता गाबए गीत’ फिल्मक गीत/ गीत: रवीन्द्र नाथ ठाक़ुर
1
भरि नगरी में सोर, बौआ मामी तोहर गोर
मामा चान सन...
नानी-नाना दूनू तोहर, खाली गाल बजाबय
बाबी तोहर गंगा सन छौ, बाब बनल हिमालय
मौसा तोहर चोर, मौसी मँूहक बड़जोर
मैया पान सन...
थैया-थैया चलू कन्हैया, जहिना भोर बसात
धरती मैया सब दुखहरनी, खसब ने कोनो बाट
बौआ मोती सन ई नोर, बीछत खाली आँचर मोर
अपने प्राण सन...
अपना कुल के लाल कमल तोँ, काकीक सुगा-मैना
एहि दुनिया के हँसी-खुशी आ बापक नेह-खिलौना
तो आशक चकमक भोर, हँसिदे खोलिके दूनू ठोर
फूटल धान सन...
2.
चलल कहरिया से कोने नगरिया
जाइछ ककर दुलार...
धीरे-धीरे लय चल डोलिया कहरिया
ने डोलय पड़ल ओहार...
युग-युग जरत सिनेहक बाती
तैयो तहत अन्हार...
चलल कहरिया...
चल बरू जाह ने बिसरब तोहरा
फुजले रहत केबार
घर-घर घुमि-घुमि तोहर कथा ई
बहि-बहि कहत बयार...
चलल कहरिया...
3
मिथिला केर ई माँटि उड़ल अछि, छूबय गगनक छाती
भरि दुनिया केर मंगल हो, आ जन-जन गाबय प्राती
हाँ रे कह भैया रामे-राम हो भाइ, माता जे बिराजै मिथिले देश मे
नन्दन बन सन सुन्दर मिथिला, इन्द्रक धनुष समान
कालिदास आ मंडन के घर, बुद्ध बनल भगवान
चल भैया चलू ने, माता जे बिराजै मिथिले देश मे...
हम अयाची हम नहिं माँगी, मंगनी केर वरदान
जनकक आँगन लछमी नीपलि, हम तकरे संतान
चलू भैया चलू ने, माता जे बिराजै मिथिले देश मे...
अपना प्रेमे स्वर्गो जीतल, उगना बनल महेश
एखनौ कोकिल पंचम गाबय, विद्यापति के देश
चलू भैया चलू ने, माता जे बिराजै मिथिले देश मे...
4
अर्र बकरी घास खो, छोड़ गठुल्ला बाहर जो
लरू खुरू बिन केने बहिना, पेट भरल कि ककरो
उर चिड़ैया खोंता छोड़, चोंच खोलिके दाना खो
आँखि-पाँखि जकरा छै जगमे, भूख मरल कि कहियो
अर्र बकरी, गे बकरी घास खो...
करनी-धरनी किछु नहिं जिनकर, हुनकर जीवन भारी
घामे भीजल चाम जकर छै, आयल तकरे बारी
चल कुकुरबा टहल लगो, अंगना-घरक ममता छोड़
मनुख शिकार बनल अछि अपने, आब के कहतौ हियो-हियो
अर्र बकरी, गे बकरी घास खो...
पेट भरल पर दुनिया लागय, सूरदास के हरियर
प्रेमक हाथी बने फतिंगा भूखक जादू जड़गर
भूख-भूख कहि उठता क्यो, अपने पर खौंझेता क्यो
रे मुर्गा तो चढ़ गुलौरा, आलस के लतियौने जो
अर्र बकरी, गे बकरी घास खो...
शीतक गोटा चकमक शोभय, हरियर धरतीक साड़ी
प्रेमक फूल जगत भरि गमकै, गाबय भँवरा कारी
रे परबा तोँ अंडा फोर, ज्ञानक गेल्हक भरिदे कोर
कहै रे कौवा टाहि लगाकय, आन्हर भुन्नो पड़ो-पड़ो
अर्र बकरी, गे बकरी घास खो...
Tuesday, December 18, 2012
ज्योतिरीश्वर पूर्व गएर ब्राह्मण-परम्पराक महाकवि विद्यापति (चित्र पनकलाल मंडल) -पनक लाल मण्डलकेँ विदेह सम्मान -चित्रकला लेल -भेटल छन्हि।
मैथिलीक आदिकवि विद्यापति
कवीश्वर ज्योतिरीश्वर(लगभग १२७५-१३५०)सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र। समानान्तर परम्पराक बिदापत नाचमे विद्यापति पदावलीक (ज्योतिरीश्वरसँ पूर्वसँ) नृत्य-अभिनय होइत अछि।
बोधि कायस्थ
विद्यापति ठक्कुरःक पुरुष परीक्षामे हिनक गंगालाभक कथा वर्णित अछि। महाकवि विद्यापति (ज्योतिरीश्वर पूर्व मैथिली पदावली सभक लेखक) क विषयमे सेहो गंगालाभक ई कथा प्रचलित आ बादमे विद्यापति ठक्कुरक (संस्कृत आ अवहट्ठक लेखक) विषयमे सेहो गंगालाभक ई कथा प्रचलित भेल।
महाराज शिव सिंह
मिथिला नरेश विद्यापति ठक्कुरः (संस्कृत आ अवहट्ठक लेखक)क आश्रयदाता ओइनवार वंशक महाराज शिव सिंह।
उगना महादेव
महादेव (उगनारूपी) विद्यापतिक अहिठाम गीत सुनबा लेल उगना नोकर बनि रहैत छलाह। मैथिलीक आदिकवि विद्यापति (ज्योतिरीश्वर पूर्व) आ विद्यापति ठक्कुरः (संस्कृत आ अवहट्ठक लेखक आ राजा शिवसिंहक दरबारी) दुनूसँ सम्बद्ध कऽ उगनाक ई कथा प्रसिद्ध भेल।
महाकवि विद्यापति ठाकुर 1350-1435
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक। कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना। ई मैथिलीक आदिकवि विद्यापति (ज्योतिरीश्वर पूर्व)सँ भिन्न छथि।
Monday, December 17, 2012
की मैथिली मात्र मैथिल ब्राह्मणक भाषा छी?- भाग-२ (रिपोर्ट गजेन्द्र ठाकुर)
Sunday, December 16, 2012
की मैथिली मात्र मैथिल ब्राह्मणक भाषा अछि? (रिपोर्ट- गजेन्द्र ठाकुर)
की मैथिली मात्र मैथिल ब्राह्मणक भाषा अछि?
साहित्य अकादेमी, दिल्लीक पुरस्कारक बँटवारा (!!!) देखी तँ उत्तर की अछि?
(कुल बँटवारा ४३ बेर- 2011 धरि)
मैथिल ब्राह्मण -३६ बेर!!
कायस्थ-५ बेर
राजपूत-२ बेर
गएर सवर्ण- 0000 बेर!!!!
१९६६- यशोधर झा (मिथिला वैभव, दर्शन) मैथिल ब्राह्मण
१९६८- यात्री (पत्रहीन नग्न गाछ, पद्य) मैथिल ब्राह्मण
१९६९- उपेन्द्रनाथ झा “व्यास” (दू पत्र, उपन्यास) मैथिल ब्राह्मण
१९७०- काशीकान्त मिश्र “मधुप” (राधा विरह, महाकाव्य) मैथिल ब्राह्मण
१९७१- सुरेन्द्र झा “सुमन” (पयस्विनी, पद्य) मैथिल ब्राह्मण
१९७३- ब्रजकिशोर वर्मा “मणिपद्म” (नैका बनिजारा, उपन्यास) कर्ण कायस्थ
१९७५- गिरीन्द्र मोहन मिश्र (किछु देखल किछु सुनल, संस्मरण) मैथिल ब्राह्मण
१९७६- वैद्यनाथ मल्लिक “विधु” (सीतायन, महाकाव्य) कर्ण कायस्थ
१९७७- राजेश्वर झा (अवहट्ठ: उद्भव ओ विकास, समालोचना) मैथिल ब्राह्मण
१९७८- उपेन्द्र ठाकुर “मोहन” (बाजि उठल मुरली, पद्य) मैथिल ब्राह्मण
१९७९- तन्त्रनाथ झा (कृष्ण चरित, महाकाव्य) मैथिल ब्राह्मण
१९८०- सुधांशु शेखर चौधरी (ई बतहा संसार, उपन्यास) मैथिल ब्राह्मण
१९८१- मार्कण्डेय प्रवासी (अगस्त्यायिनी, महाकाव्य) मैथिल ब्राह्मण
१९८२- लिली रे (मरीचिका, उपन्यास) मैथिल ब्राह्मण
१९८३- चन्द्रनाथ मिश्र “अमर” (मैथिली पत्रकारिताक इतिहास) मैथिल ब्राह्मण
१९८४- आरसी प्रसाद सिंह (सूर्यमुखी, पद्य) गएर ब्राह्मण- राजपूत
१९८५- हरिमोहन झा (जीवन यात्रा, आत्मकथा) मैथिल ब्राह्मण
१९८६- सुभद्र झा (नातिक पत्रक उत्तर, निबन्ध) मैथिल ब्राह्मण
१९८७- उमानाथ झा (अतीत, कथा) मैथिल ब्राह्मण
१९८८- मायानन्द मिश्र (मंत्रपुत्र, उपन्यास) मैथिल ब्राह्मण
१९८९- काञ्चीनाथ झा “किरण” (पराशर, महाकाव्य) मैथिल ब्राह्मण
१९९०- प्रभास कुमार चौधरी (प्रभासक कथा, कथा) मैथिल ब्राह्मण
१९९१- रामदेव झा (पसिझैत पाथर, एकांकी) मैथिल ब्राह्मण
१९९२- भीमनाथ झा (विविधा, निबन्ध) मैथिल ब्राह्मण
१९९३- गोविन्द झा (सामाक पौती, कथा) मैथिल ब्राह्मण
१९९४- गंगेश गुंजन (उचितवक्ता, कथा) मैथिल ब्राह्मण
१९९५- जयमन्त मिश्र (कविता कुसुमांजलि, पद्य) मैथिल ब्राह्मण
१९९६- राजमोहन झा (आइ काल्हि परसू, कथा संग्रह) मैथिल ब्राह्मण
१९९७- कीर्ति नारायण मिश्र (ध्वस्त होइत शान्तिस्तूप, पद्य) मैथिल ब्राह्मण
१९९८- जीवकान्त (तकै अछि चिड़ै, पद्य) मैथिल ब्राह्मण
१९९९- साकेतानन्द (गणनायक, कथा) मैथिल ब्राह्मण
२०००- रमानन्द रेणु (कतेक रास बात, पद्य)कर्ण कायस्थ
२००१- बबुआजी झा “अज्ञात” (प्रतिज्ञा पाण्डव, महाकाव्य) मैथिल ब्राह्मण
२००२- सोमदेव (सहस्रमुखी चौक पर, पद्य) कायस्थ
२००३- नीरजा रेणु (ऋतम्भरा, कथा) मैथिल ब्राह्मण
२००४- चन्द्रभानु सिंह (शकुन्तला, महाकाव्य) गएर ब्राह्मण- राजपूत
२००५- विवेकानन्द ठाकुर (चानन घन गछिया, पद्य) मैथिल ब्राह्मण
२००६- विभूति आनन्द (काठ, कथा) मैथिल ब्राह्मण
२००७- प्रदीप बिहारी (सरोकार, कथा)कर्ण कायस्थ
२००८- मत्रेश्वर झा (कतेक डारि पर, आत्मकथा) मैथिल ब्राह्मण
२००९- स्व.मनमोहन झा (गंगापुत्र, कथासंग्रह) मैथिल ब्राह्मण
२०१०-श्रीमति उषाकिरण खान (भामती, उपन्यास) मैथिल ब्राह्मण
२०११- श्री उदयचन्द्र झा "विनोद" (अपक्ष, कविता संग्रह) मैथिल ब्राह्मण
की मैथिली मात्र मैथिल ब्राह्मणक भाषा अछि?
साहित्य अकादेमी, दिल्लीक पुरस्कारक बँटवारा (!!!) देखी तँ उत्तर की अछि?
(कुल बँटवारा ४३ बेर- 2011 धरि)
मैथिल ब्राह्मण -३६ बेर!!
कायस्थ-५ बेर
राजपूत-२ बेर
गएर सवर्ण- 0000 बेर!!!!
Saturday, December 15, 2012
साहित्य अकादेमी मैथिली पुरस्कार आ रामदेव झा आ मोहन भारद्वाजक सुभाषचन्द्र यादवक विरुद्ध षडयन्त्र
-मोहन भारद्वाज विद्यानाथ झा विदितक चमचागिरीमे बहुत दिनसँ लागल छथि।
-विद्यानाथ झा "विदित"क निम्न कोटिक उपन्यास "विप्लवी बेसरा"क कएक पन्नाक गदगदी समीक्षा "पक्षधर" नाम्ना पत्रिकामे मोहन भारद्वाज केने रहथि, मैथिली समालोचनाक क्षेत्रमे ई एकटा कारी अध्याय अछि।
-मोहन भारद्वाज रमानाथ झा ग्रन्थावलीमे पी.सी. रायचौधुरीक रचना रमानाथ झाक नामसँ अपन सम्पादकत्वमे छपबा देलन्हि।
-हालेमे विद्यानाथ झा विदितक समधि रामदेव झाक अहिठाम माँछ-भात खा कऽ मोहन भारद्वाज भरतमिलानी केने रहथि।
-टैगोर साहित्य सम्मानमे हिनको पोथी फाइनल धरि पहुँचल रहए, मुदा एकटा गएर ब्राह्मण, गएर कर्ण कायस्थ जूरी हिनकर लिलसापर पानि फेरि देने रहथि आ पुरस्कार जगदीश प्रसाद मण्डल जीकेँ भेटि गेल छल। तकरा बाद मोहन भारद्वाज विक्षिप्त भऽ गेल रहथि।
-हालेमे चेतना समितिक मुख -पत्र घर-बाहर श्रीमान मोहन भारद्वाजकेँ साहित्य अकादेमी पुरस्कार देबा लेल फतवा जारी केने अछि। ऐ फतवा अन्तर्गत अशोक आ महेन्द्र मलंगियाकेँ सेहो साहित्य अकादेमी पुरस्कार देल जएबाक गप अछि।
-प्रबोध सम्मान लेल महेन्द्र मलंगियाक संग मिलि कऽ जे ई दुष्कर्म केने रहथि आ दुनू गोटेकेँ ओ प्राइज भेटल रहन्हि से जगत ख्यात अछि।
-मोहन भारद्वाजक जातिवादी चेहरा जगत ख्यात अछि, हिनकर असल नाम आनन्द मोहन मिश्र अछि। "विद्यापति टाइम्स" मे योगानन्द झा आ विद्यानाथ झा विदितक जमाए शंकरदेव झा (रामदेव झाक बेटा) संग मिलि कऽ जे ई सुभाष चन्द्र यादवक "बनैत बिगड़ैत" क खिलाफ अभियान शुरू केने रहथि से जगत ख्यात अछि। पहिनहियो राजकमल मोनोग्राफमे रामदेव झा आ मोहन भारद्वाज सुभाषचन्द्र यादवक पीठमे छुरा भोकने छला।
· राजकमल चौधरी: मोनोग्राफ (सुभाष चन्द्र यादव) download link
https://sites.google.com/a/videha.com/videha-pothi/Home/Rajkamal_Monograph.pdf?attredirects=0
https://docs.google.com/viewer?a=v&pid=sites&srcid=dmlkZWhhLmNvbXx2aWRlaGEtcG90aGl8Z3g6NDNiMmVhYThlOTNiMDA5Zg
·
Gangesh Gunjan राजकमल जी (विनिबंध)क प्रकरण कान मे पडल तं छल, से कतोक वर्ख भ गेलै आब| मुदा
से एहन कुरूप छैक से अहींक एहि फेस बुकिया समाद मे स्पष्ट भेलय| तें एकर
धन्यवाद अहीं कें दैत छी गजेन्द्र जी |... ओना वास्तविक तं ई जे सम्पूर्ण
पढबा सं पहिने मोन "विरक्त" भ' गेल | नै पढि भेल आगाँ ! नीक केलौहें नेट पर द'
क'| समकालीन आ आगत पीढ़ी सेहो बुझओ ई कारी-कथा! हमरा सन लोकक विडम्बना देखू
जे पूरा प्रकरण अपन अनुज- मित्र- अग्रज सं जुडल अछि| से एहन ऐतिहासिक दुर्घटना
भ' गेल अछि ! उत्तरदायी व्यक्तिगत हम कतहु सं नै | मुदा साहित्यिक पीढ़ीक
नैतिकता सं "अपराध बोध" सहबा लेल अभिशप्त छी| उपाय ?
सस्नेह,Gangesh Gunjan
-आब एतेक केलाक बादो जँ ऐ बेरुका साहित्य अकादेमी पुरस्कार मोहन भारद्वाज विद्यानाथ झा विदितक राजमे नै लऽ सकथि वा महेन्द्र मलंगियाकेँ नै दिअबा सकथि तँ से आश्चर्ये हएत।
धनाकर ठाकुरक सहयोगी चोर रोशन कुमार झा ("राड़केँ सुख बलाय" केर लेखक ) अखनो नै हटेलक जगदीश प्रसाद मण्डलक ओकरा (चोर रोशन कुमार झा ) द्वारा कएल चोरिक लघुकथा सभ अपन ई-पत्रिका (ब्लॉग)सँ- साहित्यिक जगतमे ऐ सँ घोर क्षोभ अछि- चोर आ ओकर अधीनस्थ सम्पादक-सहयोगीपर कार्रवाइपर विचार
-चोर रोशन कुमार झाक चोरिक सबूत नीचाँ लिंकमे अछि जे ओ अखन धरि अपन ई-पत्रिका (ब्लॉग) सँ डिलीट नै केलक अछि। ओकर एकटा आर ई-पत्रिका (ब्लॉग) छै जैमे ओकर अधीनस्थ सम्पादक अमलेन्दु शेखर पाठक आ सहयोगी कुमार शैलेन्द्र, शंकरदेव झा आदि छै। एकर अतिरिक्त मिथिलांगनसँ जुड़ल रवीन्द्र दासक सेहो ऐ चोरक प्रति सहानुभूति छै।
-
-जगदीश प्रसाद मण्डलक रचनाक केलक चोरि-
चोरिक लिंक नीचाँ देल जा रहल अछि:
http://mithlakgaamghar.blogspot.in/2012/05/rikshaavala.html
http://mithlakgaamghar.blogspot.in/2012/05/jivika.html
http://mithlakgaamghar.blogspot.in/2012/05/blog-post_7993.html
http://mithlakgaamghar.blogspot.in/2012/05/blog-post_9212.html
http://mithlakgaamghar.blogspot.in/2012/05/blog-post_4646.html
http://mithlakgaamghar.blogspot.in/2012/05/blog-post_691.html
http://mithlakgaamghar.blogspot.in/2012/05/blog-post_88.html
http://mithlakgaamghar.blogspot.in/2012/05/blog-post_7693.html
http://mithlakgaamghar.blogspot.in/2012/05/blog-post_4876.html
http://mithlakgaamghar.blogspot.in/2012/05/blog-post_31.html
ई धूर्त रोशन कुमार झा ई सभ रचना जगदीश प्रसाद मण्डलक " गामक जिनगी" सँ चोरा कऽ अपन ई-पत्रिकामे छपने अछि जेकर लिंक ऊपर देल गेल अछि। गामक जिनकीकेँ मैथिलीक पहिल टैगोर पुरस्कार भेटल छै।
पहिनहियो एकर संगी रण्जीत चौधरी मुन्नाजीक रचनाक लगातार चोरिमे पकड़ाएल अछि, जे अजित आजादक मिथिलाक अबाज पर अखनो अछि, ओहो धनाकर ठाकुरक सहयोगी अछि। अजित आजाद मुन्नाजीकेँ कहने रहथिन्ह जे ओ रण्जीत चौधरीकेँ बैन करताह आ चोरिक रचनाकेँ डिलीट करताह, मुदा हुनकर कार्यालसँ से अखन धरि से नै भेल तावत ओही कार्यालयसँ ई नबका चोर रोशन कुमार झा आबि गेल।
ऐ चोरक संरक्षक अमलेन्दुशेखर पाठक (जिनकर पिता शिवकान्त पाठक रामदेव झा आदिक संग आकाशवाणी दरभंगा खोलने छथिन्ह, जे रोशन झाक निचुक्का ब्लैकमेल पत्रसँ सिद्ध होइत अछि, कारण ओ जकरा चाहता तकरा अमरसँ रोशन झा धरिकेँ आकाशवाणीमे कार्यक्रम देता आ गौहाटीक विद्यापति पर्वक आयोजक ककरा कहियाक टिकट पठबै छथि से ओ हिनके आ बैजू सँ पुछि कऽ आगाँसँ पठेथिन्ह!!), शंकरदेव झा आदि छथि जकरा संगे मिलि कऽ ई ब्लॉग (ई-पत्रिका) चलबैत अछि।
-ऐ संगठित चोरिमे रोशन कुमार झा, रणजीत चौधरी आदि प्यादा अछि, मुख्य खिलाड़ी यएह सभ छै।
-पूर्वपीठिका देखू http://esamaad.blogspot.in/2012/08/blog-post_4877.html
राअर के सुख बले :(लेखक )रोशन कुमार झा:
पढुआ काका किछु काज स दरभंगा आयल छलाह . जखन सव काज भ गेलैन त बस पकर्बाक लेल बस स्टैंड गेलाह , मुदा गामक बस छुट्टी गेलैन .
पधुआ काका हमरा फ़ोन केलैने ? रोशन कतय छ: ? हम आकाशवाणी लग ठाढ़ छि ? हाउ हम तोहर घरे बिसरी गेलिय . तो आबी क हमरा ल जा .
जखन हम पढुआ काका क ल के घर पर आय्लाहू त घर पर लाइन छल .चुकी गर्मी काफी छल ताहि कारने पंखा चला हुनका लग बैसी गेलहु आ हुनका अपन कंप्यूटर पर फसबूक के खोली हुनका देखाबय लाग्लाहू ?
अचानक ललका पाग केर देखैत देरी हुनक मन गडद-गडद भ गेलैने . ओ कह्लैने जे की " इ थिक मिथिला वासी केर पहचान , आ पाग पहिर्ला स बाढ़ी जाइत अछि मान "
हम कहलियैक , काका किछू लोक केर कथन अछि जे की पाग मात्र उपनयन , विवाह में पहिरे वाला एक टा परिधान अछि जे की बाभन आ लाला सब मे पहिरल जाइत अछि ?
ओ कह्लैने हौ जे इ गप करैत अछि ओ पागल हेताह ?
हम कहलियैक , कका ओ सब पढ़ल लिखल आ पैघ-पैघ साहित्यकार छैथ आ विदेह सनक पत्रिका सेहो निकालैत छैथ ?
किछु काल केर उपरान्त पढुआ कका कह्लैने जे की एकटा , दूटा ओही महानुभाव केर नाम त कहक जे सब पाग केर मिथिला केर मान नहीं बुझैत अछि आ मात्र ओकरा जातिगत स जोरी रहल अछि ?
हम कहलियैक आशीष अनचिन्हार , उमेश मंडल , पूनम मंडल प्रियंका झा आ विदेह केर सम्पादक गजेन्द्र ठाकुर .
कका कह्लैने हौ अहि मे त कोनो पैघ साहित्य कार लोकनि केर नाम कहा अछि ?
कका आजुक समय केर इ सब करता धर्ता छैथ साहित्य जगत के .
हौ यदि आजुक साहित्य केर करता एहन छैथ त नहीं जानी की होयत भविष्य मे ?
हमरा सब केर समर में हरिमोहन झा , नागार्जुन , दिनकर सब सनक महान रचना कार लोकिन छलाह . से इ सब कोनो हुनका स पैघ छैथ जखन ओ लोकिन पाग पहिर अपना केर गौरवान्वित बुझैत छलाह तखन आजुक नौसिखुआ सब के की औकात ?
ओ कह्लैने हौ बाऊ ब्रह्मण एकर विरोध किअक क रहल अछि से नहीं जानी मुदा जिनकर बाप दादा कहियो पहिर्बे नहीं केने हैथ हुनका त अवस्य ने असोहाथ बुझेतैन .
ओहुना मिथिलाक गाम घर मे कहल जाइत अछि जे की " राअर केर सुख बले " .
· · · 3 hours ago
Ashish Anchinhar एहि पत्रिका केर सम्पादक महान ब्राम्हणवादी अम्लेन्दु शेखर पाठक अछि9 minutes ago via mobile · · 1
Umesh Mandal जगदीश प्रसाद मण्डल जीकेँ गौहाटी विद्यापति समारोहमे मुख्य अतिथि बनाओल गेलापर वैद्यनाथ बैजू आ अमलेन्दु शेखर पाठक आदि हंगामा केने रहथि, अमलेन्दु शेखर पाठक कहि रहल रहथि "सपनोमे नै सोचने हेतै", एकर वीडियो देखू www.purvottarmaithil.org पर
प्रचण्ड प्रयोग कएलथि नया हथियार- मधेसी मोर्चा बेवकुफ बनए लेल भऽ गेल तैयार (रिपोर्ट प्रमोद रंगिले)
Friday, December 14, 2012
रा.रा.ब.मे विद्यापति पर्व समारोह मैथिली पढएवाला विद्यार्थीक संख्या बढब प्रसन्नताक बात ः पोखरेल (रिपोर्ट सुजीत कुमार झा)
जनकपुरधाम, अगहन २८ ।
मैथिली भाषाक महाकवि विद्यापतिक स्मृति दिवस जनकपुरक रामस्वरुप रामसागर बहुमुखी क्याम्पसक प्राङ्गणमे वृहस्पतिदिन सम्पन्न भेल अछि । ओ समारोहमे विद्यापतिक व्यक्तित्व एवं कृतित्व पर चर्चा कएल गेल छल ।
मैथिली विभाग द्वारा आयोजित ओ समारोहमे वक्तासभ मैथिलीक विकासक लेल सरकारके विशेष योजना अनाए माँग कएने छल । समारोहमे प्रमुख अतिथिक आसनसँ बजैत त्रिभुवन विश्वविद्यालय अन्तरर्गतक मानविकी तथा समाज शास्त्रक डिन चिन्तामणी पोखरेल कहलन्हि मैथिलीक विकास सहज रुपसँ भऽ रहल अछि । एकर उदाहरण मैथिली पढएवालाके क्याम्पससभमे वृद्धि होएब रहल अछि ।
कोनो भाषाके रोजीरोटीसँ जोडलाक बादे ओकर विकास होइत अछि ई सत्यके बुझैत एहिक लेल काज करएके आवश्यकता रहल हुनक कथन छल । ओ त्रिभुवन विश्वविद्यालय मैथिली विभागके आगा बढब देखए चाहि रहल अछि उल्लेख कएलन्हि ।
समारोहमे मैथिलीक वरिष्ठ साहित्यकार डा. राजेन्द्र विमल कार्यपत्र प्रस्तुत करैत मैथिलीक बाधक मैथिल सभ सेहो रहल स्वीकार कएलन्हि । अपन अधिकारक लेल मैथिल सभके आवाज उठाबएके ओ माँग कएलन्हि ।
संगीत नाट्य प्रज्ञा प्रतिष्ठानक प्राज्ञ रमेश रञ्जन झा प्राथमिक विद्यालयसँ एमएधरि मैथिलीके पढाई शुरु करबाक माँग कएलन्हि । सँगहि ओ डिग्री बाटएके परम्परा अन्त करबाक माँग सेहो कएलन्हि अछि ।
वरिष्ठ साहित्यकार डा. रेवती रमण लाल रामस्वरुप रामसागर बहुमुखी क्याम्पसके मैथिलीके दृष्टिसँ नमूना क्याम्पस बनाबए आग्रह कएलन्हि अछि ।
मिथिला नाट्यकला परिषदक अध्यक्ष सुनिल मल्लिक सेहो बाहरसँ जनकपुर आबएवाला लोकके राराब क्याम्पसमे पुरो मैथिलीके झलक भेटैक तेहन योजना आनए क्याम्पस प्रशासनके सल्लाह देलन्हि अछि ।
नेकपा माओवादीक मिथिला क्षेत्रक सचिव रोशन जनकपुरी मैथिली विकासक लेल युवा सभके जागरुक करबाक आवश्यकता उपर जोड देलन्हि अछि ।
तहिना क्याम्पसमे मुह देखि कऽ पाठ्यक्रम निर्माण करबाक प्रवृति समाप्त करबाक माँग कएलन्हि अछि ।
समारोहमे रामस्वरुप रामसागर बहुमुखी क्याम्पसक क्याम्पस प्रमुख विष्णुदेव यादव मैथिली विकासमे डा. धीरेन्द्रक योगदानके स्मरण करैत ओहन व्यक्तित्व सभके आवश्यकता रहल उल्लेख कएलन्हि ।
पं्राध्यापक संघ राराब क्याम्पस इकाई कमिटीक सभापति अनिल साह मैथिली लेखनके सभ पढि सकैक, सभ बुझि सकैक एहन भाषा बनाबएके माँग कएलन्हि अछि ।
कार्यक्रम मैथिली विभागक विभागा प्रमुख परमेश्वर कापडिक सभापतित्वमे भेल छल । कार्यक्रममे धीरेन्द्रक कविता संग्रह छिरियाएल फुलके विमोचन कएल गेल । तहिना शास्त्रीय गायक रामसोभित राउतके ओ समारोहमे सम्मान कएल गेल ।
Wednesday, December 12, 2012
विदेह भाषा सम्मान 2012-13 अनुवाद पुरस्कार 2013, युवा पुरस्कार 2012 आ 2013 फेलो (समग्र योगदान) क लेल विदेह सम्मानक घोषणा
1.विदेह समानान्तर साहित्य अकादेमी फेलो पुरस्कार 2012
विदेह सम्मान
"ऐ मासक सभसँ नीक समदिया"
नवम्बर २०१२ क सभसँ नीक समदिया - श्री सुजीत कुमार झा - नवम्बर २०१२ क सभसँ नीक समदिया श्री सुजीत कुमार झा केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/11/blog-post_6685.html लेल देल गेल अछि ।
अक्टूबर २०१२ क सभसँ नीक समदिया - श्री प्रभात राय भट्ट - अक्टूबर २०१२ क सभसँ नीक समदिया श्री प्रभात राय भट्ट केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/10/blog-post_14.html लेल देल गेल अछि ।
सितम्बर २०१२ क सभसँ नीक समदिया - श्री कैलाश कुमार दास - सितम्बर २०१२ क सभसँ नीक समदिया श्री कैलाश कुमार दास केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/09/blog-post_9114.html लेल देल गेल अछि ।
अगस्त २०१२ क सभसँ नीक समदिया - श्री देवेन्दु कुमार झा - अगस्त २०१२ क सभसँ नीक समदिया श्री देवेन्दु कुमार झा केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/08/blog-post_656.html लेल देल गेल अछि ।
जुलाइ २०१२ क सभसँ नीक समदिया - श्री सुजीत कुमार झा - जुलाइ २०१२ क सभसँ नीक समदिया श्री सुजीत कुमार झा केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/07/blog-post_6412.html लेल देल गेल अछि ।
जून २०१२ क सभसँ नीक समदिया - श्री रूपेश कुमार झा "त्योँथ" - जून २०१२ क सभसँ नीक समदिया श्री रूपेश कुमार झा "त्योँथ" केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/06/blog-post_04.html लेल देल गेल अछि ।
मइ २०१२ क सभसँ नीक समदिया - श्री अमरनाथ झा - मइ २०१२ क सभसँ नीक समदिया श्री अमरनाथ झा केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/05/blog-post_21.html लेल देल गेल अछि ।
अप्रैल २०१२ क सभसँ नीक समदिया - श्री नवेन्दु कुमार झा - अप्रैल २०१२ क सभसँ नीक समदिया श्री नवेन्दु कुमार झा केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/04/blog-post_389.html लेल देल गेल अछि ।
मार्च २०१२ क सभसँ नीक समदिया - श्री आशीष अनचिन्हार - मार्च २०१२ क सभसँ नीक समदिया- मार्च २०१२ क सभसँ नीक समदिया श्री आशीष अनचिन्हार केँ चुनल गेल छन्हि। हुनका ई सम्मान हुनकर पोस्ट http://esamaad.blogspot.in/2012/03/blog-post_8433.html लेल देल गेल अछि ।
-वि.सं. २०६७ प्राज्ञ रामभरोस कापड़ि भ्रमर
विद्यापति पुरस्कार कोषक पुरस्कार- मैथिली भाषा, साहित्य, कला संस्कृतिक लेल नेपाल सरकार द्वारा स्थापित नेपालमे सभसँ बड़का राशिक पुरस्कार।
विद्यापति पुरस्कार कोषक लेल विभिन्न पाँच विद्यामे २०१२ (२०६८ कातिक १८ गते नेपाल सरकार एक करोड रुपैयाक विद्यापति पुरस्कार कोषक स्थापना कएने छल, तकरा बाद र्इ पुरस्कार पहिल वेर देल जा रहल अछि।)
दु लाखक नेपाल विद्यापति मैथिली भाषा साहित्य पुरस्कार मैथिलीक वरिष्ठ साहित्यकार डा. राजेन्द्र विमलकेँ।
एक लाखक नेपाल विद्यापति मैथिली कला संस्कृति पुरस्कार शहीद रंजु झाकेँ
एक लाखक नेपाल विद्यापति मैथिली अनुसन्धान पुरस्कार डा. रामावतार यादवकेँ
एक लाखक नेपाल विद्यापति मैथिली पाण्डुलिपी पुरस्कार साहित्यकार परमेश्वर कापडिकेँ
एक लाखक नेपाल विद्यापति मैथिली अनुबाद पुरस्कार डा. रामदयाल राकेशकेँ
.........
2012 क विद्यापति स्मृति दिवसक अवसरपर नेपाल सरकार द्वारा गठित विद्यापति पुरस्कार कोषक पुरस्कार सभक घोषणा -दू लाखक विद्यापति पुरस्कार रामभरोस कापड़ि भ्रमरकेँ -एक एक लाखक चारिटा पुरस्कार- मैथिली कला संस्कृति पुरस्कार महेन्द्र मलंगियाकेँ, मैथिली अनुसंधान पुरस्कार डा. योगेन्द्र प्रसाद यादवकेँ, मैथिली अनुवाद पुरस्कार पंडित सूर्यकान्त झा आ मैथिली पाण्डुलिपि पुरस्कार विराटनगरक राम नारायण सुधाकरकेँ।
साहित्य अकादेमीक टैगोर साहित्य पुरस्कार
२०११- जगदीश प्रसाद मण्डल (गामक जिनगी, लघु कथा संग्रह)
२०१२- मुरलीधर झा (पिलपिलहा गाछ, अ-बाल साहित्य, पैघ लोक लेल कथाक संग्रह लेल)
साहित्य अकादेमी युवा पुरस्कार
२०११- श्री आनन्द कुमार झा (हठात परिवर्तन, नाटक)
प्रबोध सम्मान 2012- श्री चन्द्रभानु सिंह (१९२२- )
विदेह भाषा सम्मान २०१२-१३ (वैकल्पिक साहित्य अकादेमी पुरस्कारक रूपमे प्रसिद्ध)
1.विदेह समानान्तर साहित्य अकादेमी फेलो पुरस्कार 2012
2012 श्री राजनन्दन लाल दास (समग्र योगदान लेल)
2.विदेह भाषा सम्मान २०१२-१३ (वैकल्पिक साहित्य अकादेमी पुरस्कारक रूपमे प्रसिद्ध)
२०१२ बाल साहित्य पुरस्कार - श्री जगदीश प्रसाद मण्डल केँ “तरेगन” बाल प्रेरक विहनि कथा संग्रह
२०१२ मूल पुरस्कार - श्री राजदेव मण्डलकेँ "अम्बरा" (कविता संग्रह) लेल।
2013 अनुवाद पुरस्कार- श्री नरेश कुमार विकल "ययाति" (मराठी उपन्यास श्री विष्णु सखाराम खाण्डेकर)
नाटक, गीत, संगीत, नृत्य, मूर्तिकला, शिल्प आ चित्रकला क्षेत्रमे विदेह सम्मान २०१२ क घोषणा
अभिनय- मुख्य अभिनय ,
सुश्री शिल्पी कुमारी, उम्र- 17 पिता श्री लक्ष्मण झा
श्री शोभा कान्त महतो, उम्र- 15 पिता- श्री रामअवतार महतो,
हास्य-अभिनय
सुश्री प्रियंका कुमारी, उम्र- 16, पिता- श्री वैद्यनाथ साह
श्री दुर्गानंद ठाकुर, उम्र- 23, पिता- स्व. भरत ठाकुर
नृत्य
सुश्री सुलेखा कुमारी, उम्र- 16, पिता- श्री हरेराम यादव
श्री अमीत रंजन, उम्र- 18, पिता- नागेश्वर कामत
चित्रकला
श्री पनकलाल मण्डल, उमेर- ३५, पिता- स्व. सुन्दर मण्डल, गाम छजना
श्री रमेश कुमार भारती, उम्र- 23, पिता- श्री मोती मण्डल
संगीत (हारमोनियम)
श्री परमानन्द ठाकुर, उम्र- 30, पिता- श्री नथुनी ठाकुर
संगीत (ढोलक)
श्री बुलन राउत, उम्र- 45, पिता- स्व. चिल्टू राउत
संगीत (रसनचौकी)
श्री बहादुर राम, उम्र- 55, पिता- स्व. सरजुग राम
शिल्पी-वस्तुकला
श्री जगदीश मल्लिक,५० गाम- चनौरागंज
मूर्ति-मृत्तिका कला
श्री यदुनंदन पंडित, उम्र- 45, पिता- अशर्फी पंडित
काष्ठ-कला
श्री झमेली मुखिया,पिता स्व. मूंगालाल मुखिया, ५५, गाम- छजना
किसानी-आत्मनिर्भर संस्कृति
श्री लछमी दास, उमेर- ५०, पिता स्व. श्री फणी दास, गाम वेरमा
विदेह मैथिली पत्रकारिता सम्मान
-२०१२ श्री नवेन्दु कुमार झा
गजल कमला-कोसी-बगमती-महानंदा सम्मान
अनचिन्हार आखर ( http://anchinharakharkolkata.blogspot.com ) द्वारा प्रायोजित "गजल कमला-कोसी-बगमती-महानंदा सम्मान" बर्ख 2011 लेल ओस्ताद सदरे आलम गौहर जीकेँ प्रदान कएल गेलैन्ह। एहि बेरुक मुख्यचयनकर्ता ओस्ताद सियाराम झा"सरस" छलखिन्ह।..


c: text/html

text:
सड़क, हजारो छोटका-बड़का गाड़ी आ लोकक भीड़ भोला देखलक। मनमे भेलै, भरिसक आँखिमे ने किछु भऽ गेल अछि। जहिना आँखि गड़बड़ भेने एक्के चान सात बूझि पड़ैत तहिना। दुनू हाथे दुनू आँखि मीड़ि फेर देखलक तँ ओहिना भीड़ देखि मनमे एलै, जहन एते लोकक गुजर-बसर चलै छै तँ हमर किए ने चलत। आगू बढ़ि लोकक बोली अकानए लगल। मुदा केकरो बाजब बुझबे नै करैत। अखनि धरि बुझैत जे जहिना गाए-महिंस सभठाम एक्के रंग बजैए तहिना ने मनुखो बजैत हएत। मुदा से नै देखि भेलै जे भरिसक हम मनुखक जेरिमे हरा ने तँ गेलौं हेन। फेर मनमे एलै, लोक तँ संगीक बीच हराइए, असगरमे केना हराएत। विचित्र स्थितिमे पड़ि गेल। ने आगू बढ़ैक साहस होइ आ ने केकरोसँ किछु पुछैक। हिया हारि उत्तर मुहेँ विदा भेल। सड़कक किनछरिए सभमे खाइ-पीबैक छोट-छोट दोकान पतिआनी लागल देखलक। भुख लगले रहै मुदा अपन पाइ आ बोली सुनि हिम्मते ने होइत। जेबी टोबलक तँ एकटा दू-टकही रहै। मन पड़लै मधुबनीक स्टेशन कातक होटल जइमे पाँच रूपैए प्लेट दैत। ई तँ सहजहि कलकत्ता छी। ऐठाम तँ आरो बेसी महग हेबे करत। एकटा दोकानक आगूमे ठाढ़ भऽ गर अँटबए लगल जे नै भात-रोटी तँ एक गिलास सतुए पीब लेब। बगए देखि दोकानदारे कहलक-
Friday, October 18, 2013
ठेलाबला (दोसर संस्करण)
ठेलाबला
टाबरक घड़ीमे बारह बजेक घंटी बजिते भोलाक निन्न टूटि गेलनि। ओछाइनपर सँ उठि सड़कपर आबि हियासए लगला तँ देखलनि जे डंडी-तराजू माथसँ कनीए पच्छिम झुकल अछि। मेघन दुआरे सतभैयाँ झँपाएल। जेम्हर साफ मेघ रहए ओम्हुरका तरेगण हँसैत मुदा जेम्हर मेघोन रहए ओम्हुरका मलिन। गाड़ी-सबारी एक्कोटा नै। सड़क सुनसान। मुदा बिजलीक इजोत पसरल। गस्तीक सिपाही टहलैत। सड़कपर सँ भोला आबि ओछाइनपर पड़ि रहला। मुदा मन उचला-चाल करैत रहनि। सिनेमाक रील जकाँ पछिला जिनगी मनमे नचैत रहनि। जहिना चुल्हिपर चढ़ल बरतनक पानि तरसँ ऊपर अबैत तहिना भोलोक मनक खुशी हृदैसँ निकलि चिड़ै जकाँ अकासमे उड़ैत रहनि। किएक ने खुशी अबितनि? हराएल वस्तु जे भेट गेल रहनि। मन गेलनि परसुका चिट्ठीपर। जे गामसँ दुनू बेटा पठौने रहनि। असंभव काज बूझि बिसवासे नै होइत रहनि। पत्र तँ नै पढ़ल होइत रहनि मुदा पढ़बै काल जे पाँति सभ सुनने रहथि से ओहिना आँखिक आगू नचैत रहनि। पत्र उघारि आँखि गड़ा देखए लगला। “बाबू, पाँच तारीखकेँ दुनू भाँइ ज्वाइन करए जाएब। इच्छा अछि जे घरसँ विदा होइकाल अहाँकेँ गोड़ लागि घरसँ निकली। तँए पाँच तारीखकेँ दस बजेसँ पहिनइ अपने गाम पहुँच जाइ।” पत्रक बात मनमे अबिते भोला गाम आ शहरक बीचक सीमापर लसकि गेला। मनमे एलनि, समाजसँ निकलि छातीपर ठेला घीचि दूटा शिक्षक समाजकेँ देलिऐ, की ओइ समाजक आरो ऋण बाँकी छै? जँ नै तँ किएक ने छाती लगाैता...।
जहिना गामसँ धोती गोल-गोला आ दू टाका लऽ कऽ निकलल छेलौं, तहिना देहक कपड़ा, सनेस, चाह-पानक खर्च छोड़ि किछु ने ऐठामसँ लऽ जाएब...।
चिड़ै टाँहि देलकै, फेर ओछाइनपर सँ उठि निकलला, तँ देखलखिन जे बाँस भरि ऊपर भुरूकबा आबि गेल अछि। चोट्टे घूमि कऽ आबि संगी-साथीकेँ उठा अपन सभ किछु बाँटि देलखिन, अपना लेल खाली मासुलक खर्च, सनेस आ पाँकेट खर्च मिला सए रूपैआ रखि, कपड़ा पहिर, धरमशालाकेँ गोड़ लागि हँसैत निकलि गेला।
जहन आठे बर्खक भोला रहए तहिए माए मरि गेलखिन। तीनिए मासक पछाति पिता चुमाैन कऽ लेलखिन। ओना पहुलको पत्नीसँ रघुनी चारि सन्तान भेल रहनि। मुदा खाली भोलेटा जीवित रहल। सतमाएकेँ परिवारमे ऐने भोलाकेँ सुखे भेलै। ओना गामक जनिजातिओ आ पुरुखोकेँ होइत जे सतमाए भोलाकेँ अलबा-दोलबा कऽ घरसँ भगा देतै, नै तँ परिवारमे भिनौज जरूर कराइए देती। मुदा सबहक अनुमान गलत भेल। भोला घरसँ सोलहन्नी फ्री भऽ गेल। फ्री खाली काजेटा मे भेला, मान-दान बढ़िए गेल। दुनू साँझ भानस होइते माए फुटा कऽ भोलाले सीकपर थारी साँठि कऽ रखि दइ छेली। भलहिंं भोला दिनुका खेनाइ साँझमे आ रतुका खेनाइ भोरमे किएक ने खाइत।
परोपट्टामे जालिम सिंह आ उत्तम चन्दक नाच जोर पकड़ने। सभ गाममे तँ नाच पार्टी नै मुदा एक गाममे नाच भेने चारि कोसक लोक देखए अबैत।
भोला गामक नाच पार्टी सभसँ सुन्दर अछि। जेहने नगेड़ा बजौनिहार तेहने बिपटा। जइसँ पार्टीक प्रतिष्ठा दिनानुदिन बढ़िते जाइत। घरसँ फ्री भेने भोला नाचक परमानेंट देखिनिहार भऽ गेल। नाचो भरि रतुका नै कि एक घंटा, दू घंटा, तीन घंटाक। जेहने देखिनिहार जिद्दी तेहने नचिनिहारो। गामक बूढ़-बुढ़ानुससँ लऽ कऽ छौड़ा-मारड़ि भरि मन मनोरंजन करैत। मनोरंजनो सस्ता। ने नाच पार्टीकेँ रूपैआ दिअ पड़ैत आ ने खाइ-पीबैक कोनो झंझटि। ओना गामक बारह-चौदह आना लोकक हालतो रद्दिए। मुदा जे किसान परिवार छल ओ अपना ऐठाम मासमे एक-दू दिन जरूर नाच करबै छला। नटुआकेँ खाइओले दइ छेलखिन आ कोनो-कोनो समानो कीनि कऽ दइ छेलखिन। भोलो नाच पार्टीक अंग बनि गेल, डिग्री सेदैक जिम्मा भेट गेलै। डिग्री सेदैक जिम्मा भेटिते काजो बढ़ि गेलै। घूर लेल जारनोक ओरियान करए पड़ै छेलै। अपना काजमे भोला मस्त रहए लगल। मुदा एतबेसँ ओकर मन शान्त नै भेलै। काजक सृजन ओ अपनोसँ करए लगल। स्टेजक आगूमे जे छोटका धिया-पुता बैसि पीह-पाह करैत रहैए ओकरो सभपर निगरानी करए लगल। आब ओ चुपचाप एकठाम नै बैसैए। घूमि-घूमि कऽ महफिलोक निगरानी करए लगल। आरो काज बढ़ैलक। नटुआ सभकेँ बीड़ी सेहो लगबए लगल। बीड़ी सुनगबैत-सुनगबैत अपनो बीड़ी पीअब सीखि लेलक। किछुए दिनक पछाति भोला नम्हर बीड़ीक-पियाक भऽ गेल। किएक तँ एक्के-दू दम जँ पीबए तैयो भरि रातिमे तीस-पैंतीस दम भऽ जाइ छेलै। जइसँ भरि राति मूड बनल रहै छेलै।
बीड़ीक कसगर चहटि भोलाकेँ लागि गेलै। रातिमे तँ नटुए सभसँ काज चलि जाइ छेलै मुदा दिनमे जहन अमलक तलक जोर करै तँ मन छटपटाए लगै। मूडे भङठि जाइ छेलै। मूड बनबै दुआरे भोला बापक राखल बीड़ी चोरा-चोरा पीबए लगल। जइक चलतबे सभ दिन किछु-ने-किछु बापक हाथे मारि खाइत। एक दिन एक्केटा बीड़ी रघुनीकेँ रहनि। भोला चोरा कऽ पीब लेलक। कोदारि पाड़ि रघुनी गामपर एला तँ बीड़ी पीबैक मन भेलनि। खोलियासँ अानए गेला तँ बीड़ी नै देखलनि। चोटपर भोला पकड़ा गेल। सभ तामस रघुनी भोलापर उतारि लेलनि। मारि खाए भोला कनैत उत्तर मुहेँक रस्ता पकड़लक। कनीए आगू बढ़ल आकि करियाक्काक नजरि परखलनि। भोलाक कानब सुनि ओ बूझि गेला जे भीतरिया मारि लागल छै। पुचुकारि कऽ पुछलखिन-
“की भेलौ भोला, किए हुचकै छँह?”
करियाक्काक बात सिनेह पाबि भोला आरो हुचकि-हुचकि कानए लगल। हिचकैत भोला कनीए जोरसँ काकाकेँ कहलकनि, हुचकिएमे हरा गेल। काका भोलाक बात नै बुझलनि। मुदा बिगड़लखिन नै, दहिना डेन पकड़ि रघुनीकेँ कहए बढ़लथि। काकाकेँ देखि रघुनीओक मन पघिल गेलनि। लगमे आबि काका कहलखिन-
“रघुनी, भोला बच्चा अछि किएक तँ बिआह नै भेलैए। तँए नीक हेतह जे बिआह करा दहक। अपन भार उतरि जेतह। परिवारक बोझ पड़तै अपने सुधरत। अखनि मारने दोषी हेबह, समाज अबलट्ट जोड़तह जे बाप कुभेला करै छै। जनिजातिक मुँह रोकि सकबहक ओ कहतह जे `माए मुइने बाप पित्ती।”
करियाक्काक विचार रघुनीक करेजकेँ छेदि देलकनि। आँखिमे नोर आबि गेलनि। अखनि धरि जे आँखि रघुनीक करियाक्कापर छेलै ओ भोलाक गाल पड़क सूखल नोरक टघारपर पहुँच अँटकि गेलनि। मारिक चोट भोलाक देहमे निजाइए गेलै जे संग-संग बिआहक बात सुनि मनमे खुशीओ उपकलै। बुधिक हिसाबसँ भलहिंं भोला बुड़िबक अछि मुदा नाचमे मेल-फीमेल गीत तँ गबिते अछि।
पिताक हैसियतसँ रघुनी करियाकाकाकेँ कहलखिन-
“काका, हम तँ ओते छह-पाँच नै बुझै छिऐ, काल्हिए चलह केतौ लड़की ठेमा कऽ बिआह कइए देबै।”
“बड़बढ़ियाँ।”
कहि करियाकाका रस्ता घेलनि।
भोलाक बिआह भेला आठे दिन भेल छेलै कि पाँच गोटे संग ससुर आबि रघुनीकेँ कहलकनि-
“बिआहसँ पहिने हम सभ नै बुझलिऐ, परसू पता लागल जे लड़िका नाच पार्टीमे रहैए। नटुआ-फटुआ लड़िका संग अपन बेटीकेँ हम नै जाए देब। तँए ई सम्बन्ध नै रहत। अपना सभमे तँ खुजले अछि। अहूँ अपन बेटाकेँ बिआहि लिअ आ हमहूँ अपना बेटीक दोसर बिआह कऽ देब।”
कहि पाँचो गोटे चलि गेला।
ससुरक बात सुनि भोलाक बुधिए हरा गेलै। जहिना जोरगर बिर्ड़ो उठलापर सभ किछु अन्हरा जाइ छै तहिना भोलोक मन अन्हरा गेलै। दुनियाँ अन्हार लागए लगलै। ओना तीन मास पहिनइ नाच पार्टी टूटि गेल छेलै। एकटा नटुआ एकटा लड़की लऽ कऽ पड़ा गेल छल जइसँ गाम दू फाँक भऽ गेने दू ग्रुपमे गाम बँटा गेलै। सौंसे गाममे सनासनी चलए लगलै। तैपर सँ भोला आरो दू फाँक भऽ गेल।
पाण्डु रोगी जकाँ भोलाक देहक खून तरे-तर सुखए लगलै। मुदा की करैत वेचारा? किछु फुड़बे नै करै छेलै। ग्लानिसँ मन कसाइन हुअ लगलै। मोने-मन अपनाकेँ धिक्कारए लगल, कोन सुगराहा भगवान हमरा जनम देलनि जे बहुओ छोड़ि देलक। विचारलक जे ऐ गामसँ केतौ चलिए जाएब नीक हएत।
घरसँ भोला पड़ा गेल। संगी-साथीक मुहसँ दिल्ली, कलकत्ता, बम्बइक विषएमे सुननइ रहए। जइसँ गाड़ीओक भाँज बुझले रहैए। ने जेबीमे पाइ रहैए आ ने बटखर्चा। खाली दूटा टाका संगमे रहैए। अबधारि कऽ कलकत्ताक गाड़ी पकड़ि लेलक।
हबड़ा स्टेशन गाड़ी पहुँचिते भोला उतरि विदा भेल। टिकट नै रहनौं एक्को मिसिआ डर मनमे नै रहै। निर्मली-सकरीक बीच कहियो टिकट नै कटबै छल। एक बेर पनरह अगस्तकेँ सिमरिया धरि बिनु टिकटे घूमि आएल रहए। प्लेटफार्मक गेटपर दूटा सिपाही संग टी.टी. टिकट ओसुलैत। भोलाकेँ देखि टी.टी.क मनमे भेलै, दरभंगीया छी भीख मंगए आएल अछि। टिकट नै मंगलकै। सिपाहीओकेँ बूझि पड़लै जे जेबीमे किछु छै नै। टिकटेबला यात्री जकाँ भोलो गेट पार भऽ गेल।
सड़कपर आबि आँखि उठा कऽ तकलक तँ नम्हर-नम्हर कोठा चौरगर
सड़क, हजारो छोटका-बड़का गाड़ी आ लोकक भीड़ भोला देखलक। मनमे भेलै, भरिसक आँखिमे ने किछु भऽ गेल अछि। जहिना आँखि गड़बड़ भेने एक्के चान सात बूझि पड़ैत तहिना। दुनू हाथे दुनू आँखि मीड़ि फेर देखलक तँ ओहिना भीड़ देखि मनमे एलै, जहन एते लोकक गुजर-बसर चलै छै तँ हमर किए ने चलत। आगू बढ़ि लोकक बोली अकानए लगल। मुदा केकरो बाजब बुझबे नै करैत। अखनि धरि बुझैत जे जहिना गाए-महिंस सभठाम एक्के रंग बजैए तहिना ने मनुखो बजैत हएत। मुदा से नै देखि भेलै जे भरिसक हम मनुखक जेरिमे हरा ने तँ गेलौं हेन। फेर मनमे एलै, लोक तँ संगीक बीच हराइए, असगरमे केना हराएत। विचित्र स्थितिमे पड़ि गेल। ने आगू बढ़ैक साहस होइ आ ने केकरोसँ किछु पुछैक। हिया हारि उत्तर मुहेँ विदा भेल। सड़कक किनछरिए सभमे खाइ-पीबैक छोट-छोट दोकान पतिआनी लागल देखलक। भुख लगले रहै मुदा अपन पाइ आ बोली सुनि हिम्मते ने होइत। जेबी टोबलक तँ एकटा दू-टकही रहै। मन पड़लै मधुबनीक स्टेशन कातक होटल जइमे पाँच रूपैए प्लेट दैत। ई तँ सहजहि कलकत्ता छी। ऐठाम तँ आरो बेसी महग हेबे करत। एकटा दोकानक आगूमे ठाढ़ भऽ गर अँटबए लगल जे नै भात-रोटी तँ एक गिलास सतुए पीब लेब। बगए देखि दोकानदारे कहलक-
सड़क, हजारो छोटका-बड़का गाड़ी आ लोकक भीड़ भोला देखलक। मनमे भेलै, भरिसक आँखिमे ने किछु भऽ गेल अछि। जहिना आँखि गड़बड़ भेने एक्के चान सात बूझि पड़ैत तहिना। दुनू हाथे दुनू आँखि मीड़ि फेर देखलक तँ ओहिना भीड़ देखि मनमे एलै, जहन एते लोकक गुजर-बसर चलै छै तँ हमर किए ने चलत। आगू बढ़ि लोकक बोली अकानए लगल। मुदा केकरो बाजब बुझबे नै करैत। अखनि धरि बुझैत जे जहिना गाए-महिंस सभठाम एक्के रंग बजैए तहिना ने मनुखो बजैत हएत। मुदा से नै देखि भेलै जे भरिसक हम मनुखक जेरिमे हरा ने तँ गेलौं हेन। फेर मनमे एलै, लोक तँ संगीक बीच हराइए, असगरमे केना हराएत। विचित्र स्थितिमे पड़ि गेल। ने आगू बढ़ैक साहस होइ आ ने केकरोसँ किछु पुछैक। हिया हारि उत्तर मुहेँ विदा भेल। सड़कक किनछरिए सभमे खाइ-पीबैक छोट-छोट दोकान पतिआनी लागल देखलक। भुख लगले रहै मुदा अपन पाइ आ बोली सुनि हिम्मते ने होइत। जेबी टोबलक तँ एकटा दू-टकही रहै। मन पड़लै मधुबनीक स्टेशन कातक होटल जइमे पाँच रूपैए प्लेट दैत। ई तँ सहजहि कलकत्ता छी। ऐठाम तँ आरो बेसी महग हेबे करत। एकटा दोकानक आगूमे ठाढ़ भऽ गर अँटबए लगल जे नै भात-रोटी तँ एक गिलास सतुए पीब लेब। बगए देखि दोकानदारे कहलक-
“आबह, आबह बौआ। ठाढ़ किएक छह?”
अपन बोली सुनि भोला घुसुकि कऽ दोकान लग पहुँच पुछलक-
“दादा, केना खुआबै छहक?”
“तीन मास पहिने धरि आठे आनामे खुअबै छेलिऐ। अखनि बारह आनामे खुअबै छिऐ।”
भोलाक मनमे संतोख भेलै। पाइएबला गहिंकी जकाँ बाजल-
“कुरुड़ करैले पानि लाबह।”
भरि पेट खेनाइ खा भोला आगू बढ़ल। ओना तँ रंग-बिरंगक वस्तु देखैत मुदा भोलाक नजरि खाली दुइएठाम अँटकैत। देबाल सभमे साटल सिनेमाक पोस्टरपर आ सड़कपर चलैत ठेलापर। जइ पोस्टरमे डान्स करैत देखए ओइठाम अँटकि सोचए जे ई नर्तकी मौगी छी आकि मुनसा। गाम-घरमे तँ पुरुखे मौगी बनि डान्स करैए। फेर मन पड़लै संगीक मुहेँ सुनल ओ बात जे कहने रहैए सत्य हरिश्चन्द फिल्ममे मर्दे मौगीओक रौल केने रहए। गुनधुन करैत बढ़ल तँ अपने जकाँ छौड़ाकेँ ठेला ठेलने जाइत देखि सोचए लगल, ई काज तँ हमरो बुते भऽ सकैए। गाड़ीक डरेबरी तँ करल नै अबैए। बिनु सिखने रिक्शो केना चलाैल हएत? ततमत करैत आगू बढ़ल। सड़कक बगलेमे एकटा ठेलाबलाकेँ चाह पीबैत देखलक। ओइठाम जा कऽ ठाढ़ भऽ गेल। चाह पीब ठेलाबला पुछलक-
“कोन गाँ रहै छह?”
“बिशौल।”
“हमहूँ तँ सुखेते रहै छी। चलह हमरा संगे।”
गप-सप्प करैत दुनू गोटे धरमतल्लाक पुरना धरमशाला लग पहुँचल, ठेलाकेँ सड़केपर छोड़ि दीनमा भोलाकेँ धरमशालाक भीतर लऽ जा कऽ कहलक-
“समांग असगरे केतौ जइहऽ नै। हरा जेबह। हम एक ट्रीप मारने अबै छी।”
टंकीपर हाथ-पएर धोइ भोला दीनमासँ बीड़ी मांगि पीब, पीलर लगा ओँगठि कऽ बैसि गेल। आँखि उठा कऽ तकलक तँ झड़ल-झुरल देबालक सिमटी, तैपर केतौ-केतौ बर-पीपरक गाछ जनमल देखलक। पैखाना कोठरी आ पानिक टंकीक आगूमे ठेहुन भरि थाल किचार सेहो देखलक मन पड़लै गाम। नाच-पार्टी टूटि गेल, घरवाली छोड़ि देलक। दू पाटी गाम भऽ गेल। सोचिते-सोचिते निन्न आबि गेलै। बैसिले-बैसल सूति रहल।
गोसाँइ डुमिते बुचाइ -दोसर ठेलाबला- आबि भोलाकेँ जगबैत पुछलक-
“कोन गाम रहै छह?”
आशा भरल स्वरमे भोला बाजल-
“बिशौल।”
बिशौलक नाओं सुनिते मुस्की दैत बुचाइ पुछलक-
“रूपनकेँ चिन्है छहक?”
“उ तँ हमरा कक्के हएत।”
अपन भाएक ससुर बूझि भोलासँ सार-बहनोइक सम्बन्ध बनबैत कहलक-
“चलू, पहिने चाह पीबी। तहन निचेनसँ गप-सप्प करब।”
कहि टंकीपर जा बुचन देह-हाथ धोइ, कपड़ा बदलि भोलाकेँ संग केने दोकानपर गेल। आँखिक इशारासँ दोकानदारकेँ दू-दूटा पनितुआ, दू-दूटा समौसा दइले कहलक। दुनू गोटे खा, चाह पीब पानक दोकानपर पहुँच बुचाइ पान मंगलक। पान सुनि भोला बाजल-
“पान छोड़ि दियौ। बीड़ीए कीनि लिअ।”
बीड़ी पीबैत दुनू गोटे धरमशालाक भीतर पहुँचल। समए भेने एका-एकी ठेलाबला सभ आबए लागल। बिशौलक नाओं सुनिते अपन-अपन सम्बन्ध सभ फरिछाबए लगल। सम्बन्ध स्थापित होइते बेरा-बेरी चाह चलए लगलै। चाह पीबैत-पीबैत भोलाक पेट अगिया गेल। अखनि धरिक जिनगीमे एहेन सिनेह भाेलाकेँ पहिल दिन भेटलै। ठेलाबला परिवारक अंग बनि गेल। भोलाक सभ बेवस्था ठेलाबला सभ कऽ देलक। दोसर दिनसँ ठेला ठेलए लगल।
शनि दिनकेँ सभ ठेलाबला रतुका शो सिनेमा देखए जाइत। ओइ शोमे एक क्लासक कन्सेशन भेटै। भोलो सभ शनि सिनेमा देखए लगल।
चौदह मास बितला पछाति भोला गाम आएल। नव चेहरा नव विचार भोलाक। घरक सभ सदस लेल कपड़ा अनने अछि। धिया-पुताकेँ दू-दूटा चौकलेट देलक। धिया-पुताकेँ चौकलेट देखि एका-एकी जनिजातिओ सभ आबए लगली। झबरीदादी आबि भोलाकेँ देखि बाजए लगली-
“कहूँ तँ ऐसँ सुन्नर पुरुख केहेन होइ छै जे सौंथ जरौनियाँ छोड़ि देलकै।”
दादीक बात भोलाकेँ बेधि देलक। आँखि नोराए लगलै। रघुनीक मन सेहो कानए लगलै। दोसरे दिन रघुनी लड़की ताकए घरसँ निकलल। ओना लड़कीक तँ कमी नै, मुदा गाम-घर देखि कऽ कुटुमैती करैक विचार रघुनिक मनमे रहए। लड़कीक कमी तँ ओइ समाजमे अधिक अछि जइमे भ्रूण-हत्याक रोग धेने छै। समैओ बदलल। गिरहस्त परिवारसँ अधिक पसिन लोक नोकरिया परिवारकेँ करैए। बगलेक गाममे भोलाक बिआह भऽ गेल।
बिआहक तीनिए दिन पछाति कनियाँक बिदागरीओ भऽ गेलै आ पाँचमे दिन अपनो कलकत्ता चलि देलक।
सालक एगारह मास भोला कलकत्ता आ एक मास गाममे गुजारए लगल। गाम अबैत तँ अपनो घरक काज सम्हारि अनको सम्हारि दैत।
तेसर साल चढ़िते भोलाकेँ जौआँ बेटा भेलै। नवम् मास चढ़िते भोला गाम आबि गेल। मनमे आशो बनले रहै जे पाइ-कौड़ीक दिक्कत तँ नहियेँ हएत। सभ ठेलाबला अपन संस्था बना पाइ-कौड़ीक प्रबन्ध अपने केने अछि। मुदा पहिल बेर छी, कनियाँक देखभाल तँ कठिन अछिए। सरकारीक कोनो बेवस्थो नहियेँ छै। मुदा समाजो तँ समुद्र छी। बिनु कहनौं सेवा भेटैए। जइसँ भोलोकेँ कोनो बेसी परेशानी नहियेँ भेलै।
समय आगू बढ़ल। पाँच बर्ख पुरिते भोला दुनू बेटाकेँ स्कूलमे नाओं लिखौलक। शहरक वातावरणमे रहने भोलोक विचार धिया-पुताकेँ पढ़बै दिस झुकि गेल रहै। मनमे अरोपि लेलक जे भलहिं खटनी दोबर किएक ने बढ़ि जाए मुदा दुनू बेटाकेँ जरूर पढ़ाएब। अपन आमदनी देखि पत्नीक ऑपरेशन करा देलक। जइसँ परिवारो समटले रहलै।
पढ़ैमे जेहने चन्सगर रतन तेहने लाल। क्लासमे रतन फस्ट करैत आ लाल सेकेण्ड। सतमा क्लास धरि दुनू भाँइ फस्ट-सेकेण्ड स्कूलमे करैत रहल। मुदा हाइ स्कूलमे दुनू भाँइ आर्ट लऽ पढ़ए लगल जइसँ क्लासमे कोनो पोजीसन तँ नहियेँ होइत मुदा नीक नम्बरसँ पास करए लगल।
मैट्रिकक परीक्षा दऽ दुनू भाँइ कलकत्ता गेल। अखनि धरि आने परदेशी जकाँ अपनो पिताकेँ बुझै छल। तँए मनमे रंग-बिरंगक इच्छा संयोगने कलकत्ता पहुँचल रहए। मुदा पिताक मेहनति -छाती बले ठेला घीचैत देखि- पराते भने गाम घुमैक विचार दुनू भाँइ कऽ लेलक। पितेक जोरपर तीन दिन अँटकल। मुदा किछु किनैक विचार छोड़ि देलक। मेहनतिक कमाइ देखि अपन इच्छाकेँ मोनेमे दुनू भाँइ दाबि लेलक। मुदा तैयो भोला दुनू बेटाकेँ फुलपेंट, शर्ट, धड़ी, जुत्ता कीनि देलखिन।
तीन मासक पछाति मैट्रिकक रिजल्ट निकलल। दुनू भाँइ-रतनो आ लालो- प्रथम श्रेणीसँ पास केलक। फस्ट डिवीजन भेलोपर आगू पढ़ैक विचार मनमे नै अनलक। उपार्जन लेल सोचए लगल। नोकरीक भाँज-भुँज लगबए लगल। नोकरीओ सबहक तँ वएह हाल। गामक-गाम पढ़ल बिनु पढ़ल नौजवानक फौज तैयार अछि। एक काज लेल हजार हाथ तैयार अछि। जइसँ समाजक मूल पूजी –मानवीय-आगिमे जरैत सम्पति जकाँ नष्ट भऽ रहल अछि।
समए मोड़ लेलक। पढ़ल-लिखल नौजवान लेल नोकरीक छोट-छीन दरबज्जा खुजल। गामक स्कूलमे शिक्षा-मित्रक बहाली हुअ लगलै। जइसँ नव ज्योतिक संचार गामोक पढ़ल लिखल नौजवानमे भेलै। ओना समैक हिसाबसँ शिक्षा मित्रक मानदेय मात्र खोराकी भरि अछि मुदा बेरोजगारीक हिसाबसँ तँ नीक अछिए। बगले गामक स्कूलमे रतनो आ लालोक बहाली भऽ गेलै। पाँच तारीककेँ दुनू भाँइ ज्वाइन करत।
आगू नै पढ़ैक दुख जेते दुनू भाँइक मनमे नै रहै तइसँ बेसी खुशी नोकरीसँ भेलै। कोँपर बुधिमे कलुषताक मिसिओ भरि आगमन नै भेल अछि। दुनू भाँइ बैसि कऽ अपन परिवारक सम्बन्धमे विचारए लगल। रतन लालकेँ कहलक-
“बौआ, कोन धरानी बाबू अपना दुनू भाँइकेँ पढ़ौलनि से तँ देखले अछि। अपनो सभ एक सीमा धरि पहुँच गेल छी। तँए अपनो सबहक की दायित्व बनैए से तँ सोचए पड़तह?”
रतनक बात सुनि लाल बाजल-
“भैया, अपना सभ ओइ धरतीक सन्तान छी जइ धरतीपर श्रवण कुमार सन बेटा भऽ चुकल छथि। पाँच तारीखसँ पहिने बाबूकेँ कलकतासँ बजा लहुन। हम सभ ठेलाबलाक बेटा छी, ऐमे कोनो लाज नै अछि। मुदा लाजक बात तहन हएत जहन ओ ठेला घीचता आ अपना सभ कुरसीपर बैसि दोसरकेँ उपदेश देबै।”
मुड़ी डोला स्वीकार करैत रतना बाजल-
“आइए बाबूकेँ चिट्ठी खसा दइ छियनि जे पढ़िते गाड़ी पकड़ि घर चलि आउ। पाँच तारीखकेँ दुनू भाँइ ज्वाइन करए जाएब। दुनू भाँइक विचार अछि जे अहाँकेँ गोड़ लागि घरसँ डेग उठाएब।”
दुनू भाँइक विचार सुनिते माएक मन सुख-दुखक सीमापर लसकि गेलनि। जरल घराड़ीपर चमकैत कोठा देखए लगली। आँखिमे नोर छिलैक गेलनि। मुदा ओ दुखक नै सुखक रहए।
Subscribe to: Post Comments (Atom)

robotstxt: allowed

filter: keep


text:
Friday, October 18, 2013
डीहक बँटबारा (दोसर संस्करण)
डीहक बँटबारा
अमानतक दिन। चारि बजे भोरेसँ पुड़ी-जिलेबी-तरकारी इत्यादिक सुगंध गामक हवामे पसरि गेल। सौंसे गामक लोककेँ बुझले तँए केकरो सुगंधसँ आश्चर्य नै होइ। भोरे श्रीकान्तो आ मुकुन्दोक पत्नी फूल तोड़ि नहा-सोना कऽ बरहम स्थान पूजा करए गेलि। हलुआइ दू-चुल्हियापर तरकारीओ बनबैत आ जिलेबीओ छनैत। कुरसीपर बैसल श्रीकान्त मोने-मन बरहमबाबाक कबुला केलक जे जँ हमरा मनोनुकूल नापी भेल तँ तोरा जोड़ा छागर चढ़ेबह। तहिना मुकुन्दो। गामक सुगंधित हवामे सबहक मन उधियाइत। चाह बनबैबला चाह बनबैमे बेस्त। पान लगबैबला पानमे। दुनू दिस कट्ठा-कट्ठा भरिक टेंट लागल। दड़ी आ जाजीम बिछाैल। एक भागमे गाँजा पीनिहारक बैसार आ दोसर भागमे दारूक। जहिना बुचाइ कूदि कऽ कखनो हलुआइ लग जा देखैत तँ कखनो दारूबलाक बैसारमे जा दू-गिलास चढ़ा लैत। तहिना सरूपो। सभ कथूक ओरियान काल्हिए दुनू गोटे दुनू दिस कऽ नेने तँए अनतए जेबाक जरूरते नै केकरो, चाह-पानक इत्ता नै। जेकरा जेते मन हुअए से तेत्तै खाउ-पीबू। जलखैमे पुड़ी-जिलेबी डलना आ कलौमे खस्सीक माँस आ तुलसीफुल-भात। तँए भरि दिनक चिन्ता सबहक मनसँ पड़ाएल। जीविलाह सभ दुनू दिस टहलि-टहलि खाइत-पीबैत।
श्रीकान्तो आ मुकुन्दो इंजीनियर। दुनू एक्के वंशक। दुनूक परदादा सहोदरे भाए। पाँच कट्ठाक घराड़ी, जइमे दुनू गोटेक अदहा-अदहा हिस्सा। जहिएसँ दुनू गोटे नोकरी शुरू केलनि, तहिएसँ गाम छोड़ि देलनि। एक पुरिखियाह वंश तँए परिवारमे दोसर नै। पैंतीस सालक नोकरीक बीच कहियो दुनूमेसँ कियो गाम नै एला। जइसँ पहुलका बापक बनौल घर दुनूक खसि पड़लनि। गामक स्त्रीगण सभ ठाठ-कोरो, धरनिकेँ उजाड़ि-उजाड़ि जरा लेलक। ढिमका-ढिमकीकेँ सेरिया गामक छौड़ा सभ फील्ड बना लेलक। गामक जेते खेलौड़िआ छौड़ा सभ छल ओ सभ अपन-अपन खेलक जगह बाँटि लेलक। एकटा फील्ड कबड्डीक, दोसर गुड़ी-गुड़ीक, तेसर चिक्का-चिक्काक, चारिम गुल्ली-डंटाक आ पाँचम रूमाल चोरक बनि गेल। उकट्ठी छौड़ा सभ एक दोसराक फील्डमे राता-राती झाड़ा फीर दइ। मुदा खेल शुरू करैसँ पहिने दस-बीसटा गारि पढ़ि सभ अपन-अपन फील्ड चिक्कन बना लिअए। ओना दुनू गोटे -श्रीकान्तो आ मुकुन्दो- बाहरे घर बना नेने छथि मुदा मरै बेरमे दुनूकेँ गाम मन पड़लनि। साले भरिक नोकरी दुनूक बाँचल तँए तीन मासक छुट्टी लऽ लऽ गाम एला। गाम अबैसँ पहिने दुनू गोटे फोनक माध्यमसँ अबैक दिन निर्धारित कऽ नेने रहथि। किएक तँ परोछा-परोछी नापी करौलासँ आगू झंझटिक डर दुनूक मनमे रहनि।
घराड़ी नापी होइसँ दस दिन पहिने श्रीकान्त गाम एला। अपना तँ घरो नै, मुदा अबैकाल एकटा रौटी, सुतै-बैसैक समान संग भानसो करैक सभ किछु नेने एला। गाम आबि पितियौत भाइकेँ कहि सभ बेवस्था केलनि। सभ गर लगला पछाति भाएकेँ पुछलखिन-
“बौआ, गाममे के सभ मुँहपुरखी करैए?”
भाए कहलकनि-
“गाममे तँ कियो राजनीति नहियेँ करैए मुदा बुचाइ आ सरूप सभ धंधा करैए।”
“की सभ धंधा?”
“जेना कियो खेत किनैए वा बेचैए तैबीचमे पड़ि किछु कमा लइए। तहिना गाएओ-महिंसमे करैए। भोट-भाँटसँ लऽ कऽ कथा-कुटुमैती धरिमे सेहो किछु-ने-किछु हाथ मारिए लइए।”
भाएक बात सुनि इंजीनियर साहैब कनीकाल गुम्म भऽ गेला। मोने-मन सोचि-विचारि कहलखिन-
“कनी बुचाइकेँ बजौने आबह?”
“बड़बढ़ियाँ”
कहि भाए बुचाइकेँ बजबए विदा भेल। मोने-मन श्रीकान्त सोचए लगला जे गाममे तँ सबहक हालत तेनाहे सन अछि। देखै छिऐ जे जेहने घर-दुआर छै तेहने बगए बानि। दू चारिटा जे ईंटो घर देखै छिऐ सेहो भितघरे जकाँ। तँए गाममे ओहेन घर बना कऽ देखा देबै जे गामक कोन बात, परोपट्टाक लोक देखए औत। पुरान लोक सबहक कहब छन्हि जे जेहेन हवा बहै ओइ अनुकूल चली। जुग पाइक अछि। जेकरा पाइ रहतै ओ बुधियार। जेकरा पाइ नै रहतै ओ किछु नै। असगर ब्रहस्पैतो फूसि। जेकरा पाइ छै वएह नीक घर बनबैए, नीक गाड़ीमे चढ़ैए। ओकरे धिया-पुता नीक स्कूल-कौलेजमे पढ़ैए। ओकरे परिवारक लोक नीक लत्ता-कपड़ा पहिरैए। बेटा-बेटीक बिआह नीक परिवारमे होइ छै। आइक जे सुख-सुविधा विज्ञान करौलकहेँ ओकर सुख भोगैए। यएह ने जुग संग चलब छी। समाजक बीच प्रतिष्ठा बनाएब तँ बामा हाथक काज छी। अधलासँ अधला काज करि कऽ पाइ कमा लिअ आ समाजकेँ भोज खुआ दियौ, बस जशे-जश, प्रतिष्ठे-प्रतिष्ठा। हाथमे पाइ अइछै, सभ किछु करि कऽ गौआँकेँ देखा देबै। बेटो-बेटीकेँ पढ़ा-लिखा, बिआह-दुरागमन करा कऽ निचेने छी। तहन तँ एकटा काज मात्र पछुआएल अछि, ओ अछि सामाजिक प्रतिष्ठा। सेहो बनाइए लेब।
मोने-मन श्रीकान्त विचारिते रहथि आकि बुचाइ संग भाए पहुँचलनि। लगमे अबिते बुचाइ दुनू हाथ जोड़ि बाजल-
“गोड़ लगै छी काका। अहाँ तँ गामकेँ बिसरि गेलिऐ। सरकारक एयर कंडीशन मकान भेटले अछि तहन कथीले थाल-कादोमे आबि मच्छर कटाएब?”
अपनाकेँ छिपबैत श्रीकान्त बजला-
“नै बौआ, से बात नै अछि। जखने नोकरीक जिनगी शुरू केलौं तखने दोसराक गुलाम बनि गेलौं। जे-जे हुकुम देत से से करए पड़त। तूँ सभ कम उमेरक छह तँए नै देखलहक, मुदा हम तँ अंग्रेजक शासन देखने छी किने! शासन तरे-तर चलै छै, जे सभ थोड़े बुझैए। अंग्रेजक पीठिपोहू छल ऐठामक राजा-रजबार आ ओकरा सबहक फाँड़ी छी जमीनदार सभ। ओ सभ जे ऐठामक लोक संग बेवहार करै छल आ करैए से तँ तहूँ सभ देखते छहक। मुदा ऐ सभ गपकेँ छोड़ह। तोरा जे बजौलियऽ से सुनह। साले भरि आब नोकरी अछि। नोकरी समाप्त भेला पछाति गामेमे रहब। तँए तीन मासक छुट्टी लऽ कऽ एलौं हेन जे घराड़ीक अमानत करा घर बनाएब। बिनु घरे रहब केतए?”
बुचाइ-
“हँ, ई तँ जरूरीए अछि। मुदा हमरा किए बजेलौं?”
पासा बदलैत श्रीकान्त-
“मुकुन्द जीकेँ सेहो खबरि दऽ देने छियनि। ऊहो काल्हिसँ परसू धरि एबे करता। ऐठाम तँ दुइए गोटेक घराड़ी खाली अछि, तँए दुनू गोटेक रहब जरूरी अछि। तोरा तँ नै बूझल हेतह, हमर परबाबा आ मुकुन्दक परबाबा सहोदरे भाए छला। अढ़ाइ-अढ़ाइ कट्ठाक हिस्सा जमीन दुनू गोटेकेँ अछि। तँए कोनो पेंच लगाबह जे हमरा तीन कट्ठा हुअए।”
श्रीकान्तक पेटक मोलि बुचाइ देखि गेल। मुस्कीआइत बाजल-
“एँह, अहीले अहाँ एते चिन्तित छी। ई तँ बामा हाथक काज छी। अमीनकेँ मिला लेब, सभ काज भऽ जाएत। किएक तँ अमीनक गुनियाँ-परकालमे पाँच-दस धूर जमीन नुकाएले रहै छै। मुदा ऐ ले खरचा करए पड़त। हम तँ जोगारे ने बैसाएब, खर्च तँ अहींकेँ करए पड़त।”
पाइक गरमी श्रीकान्तकेँ रहबे करनि। मनमे ईहो बात रहनि जे भलहिंं मुकुन्दो इंजीनियर छथि, दुनू गोटेक दरमहो एक्के रंग अछि मुदा पाइमे बरबरि कऽ लेता, से केना हेतै। मुस्की दैत कहलखिन-
“तोहर मेहनति आ हम्मर पाइ। सएह ने। जेते खर्च हएत, हएत। मुदा मैदानसँ जीति कऽ अबैक छह।”
श्रीकान्तक बात सुनि बुचाइ मोने-मन खुश भेल। मनमे एलै, नीक मोकिर हाथ लागल। भरिसक राशि घुमल हेँ। ओह! बहुत दिनसँ अखबारो ने पढ़लौं जे कनी राशि देखि लैतिऐ। खैर नहियोँ पढ़लौं तैयो शुभ बूझि पड़ैए। जोशमे बाजल-
“काका, रूपैआ-पुत पहाड़ तोड़ैए। ई तँ मात्र अमानते छी। जे चाहबै, से हेतै। मुदा अहाँ कंजूसी नै करबै।”
कंजूसीक नाओं सुनि श्रीकान्त कहलखिन-
“मरदक बात छिऐ। जे बाजि देब ओ बिनु पुरौने छोड़ब।”
बैगसँ पाँच हजार रूपैआ निकालि श्रीकान्त बुचाइकेँ देलखिन। रूपैआ जेबीमे रखि बुचाइ प्रणाम कऽ विदा भेल।
गामक पेंच-पाँचमे बुचाइ माहिर मुदा समाजमे अनुचित हुअए, से कखनो नै सोचए। जहिया कहियो उकड़ू काज अबै तहन गुरुकाकासँ पूछि लैत। मोने-मन रस्तामे सोचए लगल जे ऐ बेर हिनका तेहेन सिखान सिखेबनि जे मरै काल तक मन रहतनि। जहिना सरकारी खजानासँ लऽ कऽ ठीकेदार धरिसँ समेटिलाहा रूपैआ केहेन होइ छै, से सिखता।
आँगन पहुँच बुचाइ चारि हजार पत्नीक हाथमे आ एक हजार अपना हाथमे रखलक। जहिना अगहनमे धानक ढेरी देखि, दुनू परानी किसानक मन खुशीसँ गदगदा जाइत तहिना दुनू परानी बुचाइकेँ भेलै। मुदा दुनूक खुशीमे अन्तर होइए। किसानक खुशी मेहनतिक फल देखि होइत जहन कि बुचाइक खुशी दलालीक। मुस्की दैत बुचाइ घरवालीकेँ कहलक-
“खिड़कीपर एकटा शीशी अछि, नेने आउ?”
मुँह चमकबैत घरवाली बाजलि-
“खाइ-पीबै रातिमे शीशी की करब?”
बुचाइ-
“शीशीओ नेने आउ आ खेनाइओ नेने आउ। दुनू संगे चलतै। जाबे भरि मन नै पीअब ताबे मूड नै बनत। बहुत बात सोचैक अछि। अहाँ नै ने हमर बात बुझबै?”
पत्नी-
“अहाँक बात बुझैक जरूरति हमरा कोन अछि। हमरा तँ अपने मन केनादन करैए। देह भँसिआइए।”
“अच्छा ठीक अछि, अहूँ दू घोंट पीब लेब।”
भोरे बुचाइ चौकपर पहुँचल। गामक बीचमे चौबट्टी। जइ चौबट्टीपर चारू भरसँ तीस-पैंतीसटा छोट-छोट दोकान। दस-बारहटा दू-चारी घर, बाँकी कठघारा। ओना एक्कोटा नम्हर दोकान नै मुदा सभ कथुक दोकान। जइसँ गामक लोककेँ हाट-बजार जेबाक जरूरत कम पड़ैत। जहिया कहियो कोनो परिवारमे नम्हर काज होइत-जेना बिआह, सराध इत्यादि, तखने बजार जेबाक खगता पड़ैत। ओना भरि दिन चौकक दोकान खुजल रहैत मुदा गहिंकीक भीड़ साँझे-भिनसर होइत। भरि दिन लोक अपन-अपन काज-उदम करैत आ साँझू पहरकेँ दोकानक काज कऽ लैत। खाली चाहे-पानक बिकरी भिनसरु पहरकेँ बेसी होइत। चौकपर पहुँच बुचाइ दुनू चाहबलाकेँ एक-एक सए रूपैआ दऽ दोकानपर बैसलि सभकेँ चाह पीअबैले कहलक। गाँजा पिआकक सेहो तीन ग्रुप चलैत। चाह पीब पान खा बुचाइ चिलमक ग्रुपमे पहुँच, दू दम लगा, तीनू ग्रुपमे पचास-पचास रूपैआ गाँजा लेल दऽ देलक। सबहक मन खुशी भऽ गेलै। मुस्कीआइत बुचाइ अमीन ऐठाम विदा भेल। गाममे तीनटा अमीन। रामचन्द्र, खुशीलाल आ किसुनदेव। कहैले तँ तीनू अमीन मुदा पढ़ि कऽ अमीन रामचन्द्रेटा भेल। मिडिल पास केला पछाति रामचन्द्र हाइ स्कूलमे नाओं नै लिखा सकल। आब तँ लगेमे हाइ स्कूल खुगि गेल मुदा ओइ समैमे एक्कोटा हाइ स्कूल परोपट्टामे नै छल, जइसँ रामचन्द्र आगू नै पढ़ि सकल। बाहर पठा बेटा पढ़बैक ओकाइत रामचन्द्रक पिताकेँ नै। सर्वे अबैसँ दस-पनरह बर्ख पहिने मुजफुरपुरक एकटा अमीन गाममे आबि अमानतक स्कूल खोललक। छह मासक कोर्स। चारि विषयक- पैमाइस, क्षेत्रमिति, कानून आ चकबन्दीक-पढ़ाइ। ओना समानो सभ- गुनियाँ, परकाल, मास्टर, स्केल, लेन्स, राइटऐंगिल, प्लेन, टेबुल, कंघी, टाँक, थ्याजो रैटर, जंजीर, फीता रखने। पाँच रूपैआ महिना फीस लैत। मधुकान्तक दरबज्जेपर स्कूल खोललक। मधुकान्ते खाइओले दइ। जेकरा बदलामे मधुकान्तकेँ सेहो पढ़ा देलक। ओना गामोक आ गामक चारू भरक गामक विद्यार्थी सेहो पढ़लक। कुल मिला कऽ पनरह गोटे पढ़लक। मुदा जमीनक नापी-जोखी कम होइत, तँए रामचन्द्र छोड़ि सभ अमीनी छोड़ि देलक।
सर्वे अबैसँ महिना दिन पहिने बेगूसरायक एक गोटे आबि पँच-पँच सएमे अमानतक सर्टिफिकेट बेचए लगल। ओकरेसँ खुशीलालो आ किसुनदेवो सर्टिफिकेट कीनि लेलक।
गामे-गाम सर्वे शुरू भेल। अमीन सबहक चलती आएल। नक्शा बनब शुरू होइते दलाली शुरू भेल। पाइ दऽ दऽ लोक अपन-अपन खेतक नक्शा बढ़बए लगल। लोकक दलाल अमीन आ सरकारक सर्वेयर। खुशीलालो आ किसुनदेवो उठि बैसल। मुदा रामचन्द्र कात रहल। गाए-महिंस, गाछ-बिरिछ बेचि-बेचि लोक रूपैआ बुकए लगल। रामचन्द्र दबि गेल मुदा खुशीलाल आ किसुनदेव, नाओं कमा लेलक। जेम्हर निकलैत तेम्हर लोक सभ चाहो-पान करबैत आ अमीन साहैब, अमीन साहैब कहि परनामो करैत। दुनू गोटे सर्वेक नांगड़ि पकड़ि किस्तवारसँ लऽ कऽ तसदीक खानापुरी, दफा-३, दफा-६,८,९ धरि दौग-बड़हा करैत रहल। जइसँ मोटर साइकिल मेन्टेन करए लगल।
खुशीलाल ऐठाम पहुँच बुचाइ श्रीकान्त दिससँ नापीक अमीन मुकर्रर कऽ लेलक। नापीक फीसक अतिरिक्त पक्ष लेबाक फीस सेहो गछि लेलक।
दोसर दिन मुकुन्दजी सेहो गाम पहुँचला। बाहरेसँ रहैक सभ ओरियान केने एला। गाम अबिते दूटा जन रखि परती छिलबा रौटी ठाढ़ करौलनि। जहन जन जाए लगलनि तहन पुछलखिन-
“गाममे के सभ नेतागिरी करैए?”
मुकुन्दजीक बात सुनि एक गोटे बुचाइक नाओं कहलकनि। बुचाइक नाओं सुनि बजा अानैले कहलखिन। दुनू गोटे विदा भेल। दुनू कोदारि लऽ एक गोटे घरपर गेल आ दोसर गोटे बुचाइ ऐठाम। मुकुन्दजी पत्नीकेँ कहलखिन-
“कनी चाह बनाउ?
पत्नी चाह बनबैक ओरियान करए लगली। गैस चुल्हिपर ससपेन चढ़ा बजली-
“केकरा लेल तीन महला मकान बनेलौं।”
पत्नीक बात सुनि मुकुन्दजीक करेज दहलि गेलनि। करेजकेँ दहलिते आँखिमे नोर आबि गेलनि। आँखि उठा पत्नी दिस देखि आँखि निच्चाँ कऽ लेलनि। रूमालसँ नोर पोछि मुकुन्दजी मोने-मन सोचए लगला जे अपन हारल केकरा कहबै। सपनोमे नै सपनाएल रही जे पढल़-लिखल मनुख एते नीच होइए। केते मेहनतिसँ बेटाकेँ पढ़ेलौं, नोकरी दिएलौं। नीक घर नीक पढ़ल-लिखल कन्या संग बिआह करेलौं। मुदा फल उल्टा भेटल। पढ़ल-लिखल लोक जे अपन सासु-ससुर संग एहेन बर्ताव करैए तँ लोक जीविए कऽ की करत? ऐसँ नीक मरनाइ। मुदा मृत्युओ तँ ओते असान नै होइत। तहन तँ जे भाग-तकदीरमे लिखल अछि, से भोगब। अगर जँ बुढा़ढ़ीमे गनजने लिखल रहत तँ कियो बाँटि लेत। ओ तँ विधाताक रेख छी। के बदलि देत? मुड़ी गोंतने मुकुन्द घुनघुना कऽ बजैत। पत्नीक आँखि तँ ससपेनपर रहनि मुदा करेज पीपरक पात जकाँ, जे बिनु हवोक डोलैत रहैत। आँखिसँ समतल भूमिक पानि जकाँ नोर टघरैत रहए।
चाह बनल। दुनू गोटे आमने-सामने बैसि चाह पीबए लगला। एक घोंट कऽ चाह पीब दुनू गोटे दुनू गोटेक मुँह दिस देखैत। मुदा कियो किछु बजथि नै। जेना दुनूक हृदैक भीतर विर्ड़ो उठैत रहनि। दुइए घोंट चाह पीलनि, बाँकी सभ सरा कऽ पानि भऽ गेलनि। तही काल बुचाइ पहुँचल। अबिते बुचाइ दुनू हाथ जोड़ि, दुनू गोटेकेँ प्रणाम कऽ बैसल। बुचाइकेँ देखिते मुकुन्द मनकेँ थीर करैत पत्नीकेँ कहलखिन-
“भरि दिनक थकान देहकेँ खण्ड-खण्ड तोड़ैए। मन केनादन करैए। कनी एटैचीसँ एकटा बोतल नेने आउ। जाबे पीब नै ताबे कोनो बाते ने कएल हएत।”
पतिक बात सुनि पत्नी एटैचीसँ एकटा हजार लिटरक ब्राण्डीक बोतल आ दूटा गिलास निकालि कऽ आनि आगूमे रखि देलकनि। तीनू गोटे- मुकुन्द, राधा आ बुचाइ- त्रिकोण जकाँ तीनू दिससँ बैसल। बीचमे मोड़ुआ टेबुल लोहाक। टेबुलपर गिलास बोतल। बोतलक मुन्ना खोलि मुकुन्द दुनू गिलासमे ब्राण्डी देलखिन। एक गिलास अपनो लऽ एक गिलास बुचाइ दिस बढ़ौलनि। ब्राण्डी देखि बुचाइक मन तँ चटपटाए लगल मुदा अनभुआर लोक संग पीबैक परहेज करैत बाजल-
“काका जी, ई सभ हम नै पीबै छी। गाममे हमरा केतए ई चीज भेटत। गरीब-गुरबा लोक छी, जँ कहियो मनो होइए तँ एक दम चीलममे लगा लइ छी। नै तँ पीसुआ भाँगक एकटा गोली चढ़ा दइ छिऐ।”
जिद्द करैत मुकुन्द कहलखिन-
“ई तँ फलक रस छिऐ। कोनो की मोहुआ दारू आकि पलोथिन छिऐ जे अपकार करतह।”
मुकुन्दक मनमे रहनि जे शराब पीआ बुचाइसँ सभ बात उगलबा लेब। जाबे गामक तहक बात नै बुझबै ताबे किछु करब कठिन हएत। दुनू गोटे एक-एक गिलास पीलनि। गिलास रखि मुकुन्द सिगरेटक डिब्बा आ सलाइ निकालि, एकटा अपनो हाथमे लेलनि आ एकटा बुचाइओकेँ देलखिन। दुनू गोटे सिगरेट पीबए लगला। सिगरेटक धुआँ मुहसँ फेकैत मुकुन्द कहलखिन-
“बुचाइ, हम तँ आब बुढ़हा गेलौं, तूँ सभ नौजवान छह। तोरे सभपर ने गामसँ लऽ कऽ देश तकक दारोमदार छै। शहरमे रहैत-रहैत मन अकछा गेल। साले भरि नोकरीओ अछि। तँए चाहैै छी जे जल्दी नोकरी समाप्त हुअए जे गाम आबि अपन सर-समाजक बीच रहब। मुदा गाममे तँ अपना किछु अछि नै। लऽ दऽ कऽ थोड़े घराड़ी अछि। जेकरा नपा कऽ घर बनबए चाहै छी। तइमे तूँ कनी मदति कऽ दाए।”
बुचाइ-
“हमरा बुते जे हएत से जरूर कऽ देब। अहाँ तँ अपने तेत्तै कमा कऽ टलिया नेने छी जे अनकर कोन जरूरत पड़त?”
मुकुन्द-
“तूँ तँ जनिते छहक जे सभ दिन नीक एयर कंडीशन घरमे रहै छी, नीक गाड़ीमे चढै़ छी, नीक लोकक बीच आमोद-प्रमोद करै छी, से केना हएत?
बुचाइ-
“अहाँ की कोनो खेती-पथारी करब आकि माल-जाल पोसब, जे तइले खेत-पथार चाही। लऽ दऽ कऽ रहैक घर चाही। से तँ घराड़ी अछिए।
मुकुन्द-
“कहलह तँ ठीके, मुदा रहैले तँ घर बनाबए पड़त। बिजली गाममे नै छै तइले जेनरेटर बैसबए पड़त, पानिक टंकी नै छै तइले कल संग-संग मोटर सेहो लगबए पड़त। गाड़ी रखैले घर आ साफ करैले सेहो जगहक जरूरत हएत। पैखाना नहाइले सेहो घर चाही, घरक आगूमे दसो धूरक फुलवाड़ी, बैसैले चबुतरा सेहो चाही। चारू भर छहरदेवाली बनबए पड़त। सभले तँ जमीने चाही।”
बुचाइ-
“हँ, से तँ चाहबे करी। मुदा हमरा की कहए चाहै छी?
मुकुन्द-
“तोरा यएह कहै छिअ जे अपना अढ़ाइए कट्ठा घराड़ी अछि तइमे सभ किछु केना हएत? कहुना कऽ दसो धूर बढ़बैक गर लगाबह।”
मुकुन्दक बात सुनि बुचाइक मनमे हँसी उठल। हँसीकेँ दबैत बाजल-
“देखियौ काका, पान-दस धूर जमीन अमीनक हाथमे रहै छै, मुदा ओ तँ तखने हएत जहन पंचो आ अमीनो पक्षमे रहत।”
मुकुन्द-
“तहीले ने तोरा बजेलियऽ। हमरा तँ केकरोसँ जान-पहिचान नै अछि। मुदा तोरा तँ सभसँ छह, तँए, तूँ हमरा अप्पन बूझि मदति करह।”
मोने-मन बुचाइ सोचलक जे ई पनहाएल गाए जकाँ छथि तँए सेरिया कऽ हिनका सिखबैक अछि, चपाड़ा दैत बाजल-
“देखियौ काका, गामक लोक गरीब अछि, ओ जे पक्ष लेत से ओहिना किए लेत? गौआँक लिए जेहने अहाँ तेहने श्रीकान्तकाका। तहन तँ कियो जे नेत घटौत से बिनु मीठ खेने किए घटौत?”
मुकुन्द-
“तइले हमहूँ तैयारे छी। जेना जे तूँ कहबह से हम देबह।”
बुचाइ-
“अच्छा हम भाँज-भूज लगबैले जाइ छी। मुदा काल्हि खन श्रीकान्तकाका सेहो कहने रहथि। ओना हम हुनका कहि देने रहियनि जे अमानतक दिन हमहूँ रहब। तँए थोड़े दिक्कत हमरा जरूर अछि। मुदा तैयो दिन-देखार तँ हम अहाँक भेँट नै करब, साँझमे जरूर करब। जेना जे हेतै से सभ बात अहाँकेँ कहैत रहब आ अहूँ ओइ हिसाबसँ अपन गर अँटबैत रहब। ओना गाममे अखनि सरूप संग बेसी लोक छै, तँए अहाँकेँ ओकरासँ भेँट करा दइ छी। ओ जँ तैयार भऽ जाएत तँ कियो ओकरा रोकि नै सकतै।”
“बड़बढ़ियाँ।”
कहि मुकुन्द बैगसँ दस हजार रूपैआ निकालि बुचाइकेँ दऽ देलखिन।
रूपैआ गनि बुचाइ बाजल-
“ऐसँ की हएत? हम ने गामक पेंच-पाँच बुझै छिऐ। काजो तँ उकड़ूए अछि।”
“एते ताबे राखह। जेना-जेना काज आगू बढै़त जाएत तेना-तेना कहैत जइहऽ।”
“बड़बढ़ियाँ।”
कहि बुचाइ प्रणाम कऽ विदा भेल।
मोने-मन मुकुन्द सोचए लगला जे भलहिंं श्रीकान्तो इंजीनियरे छथि मुदा जेते पाइ हम कमेलौं तेते हुनकर नन्नो ने देखने हेतनि। भऽ जाए पाइएक भिड़ंत। मोने-मन सोचबो करथि आ खुशीओ होथि।
मुुकुन्द ऐठामसँ निकलला पछाति रस्तामे बुचाइ विचारए लगल, आरौ बहिं, आइ धरि एहेन-एहेेन बुढ़बा चोट्टा नै देखने छेलौं। जिनगी भरि पाइए होंसतैत रहल मुदा सबुर नै भेलै। अच्छा, ऐ बेर दुनू सिखता। जइ गामक लोक आइ धरि सहि-मरि अपन बाप-दादाक गाम आ घराड़ी धेने रहल समाजक बेर-बिपतिमे संगे प्रेमसँ रहल ओइ गाममे जँ एहेन-एहेन चोट्टा आबि कऽ रहत तँ कए दिन गामकेँ सुख-चैनसँ रहए देत। सभकेँ टीकमे टीक ओझरा नाश करत की नै?”
दोसर दिन, सबेरे सात बजे बुचाइ सरूप ऐठाम पहुँचल। दुनूकेँ बच्चेसँ दोस्ती, तँए धियो-पुता भेलोपर दुनूक बीच रउए-रउ चलैत। सरूपकेँ दरबज्जापर नै देखि बुचाइ हाक पाड़ैए लगल-
“दोस छेँ रौ, रौ दोस।”
अँगनाक दछिनबरिया ओसारपर बैसि सरूप दारूक बोतलक मुन्ना खोलैत रहए। बुचाइक अवाज सुनि, जवाब देलकै-
“दोस रौ, आ-आ। अँगने आ।”
घरक कोनचर लग अबिते बुचाइ सरूपक घरवालीकेँ देखि बाजल-
“दोस रौ, दोसतीनीक थुथुन बड़ लटकल देखै छियौ। रतुका झगड़ा अखनि तक फड़िएलौहेँ नै रौ। हम तँ रतुका झगड़ा रातिएमे उठा-पटक कऽ फड़िया लइ छी आ तूँ अखनि तक रखनइ छेँ।”
बुचाइक बात सुनि सरूप-
“धुर-बूड़ि, सभ दिन एक्के रंग रहि गेलेँ। कहियो तोरा बजैक ठेकान नै हेतौ।”
कहि पत्नीकेँ कहलक-
“एकटा गिलास नेने आउ?”
एकटा गिलास आनि पत्नी सरूपक आगूमे रखलक। दुनू गोटे एक-एक गिलास दारू पीलक। बोतलकेँ डोला कऽ देखि सरूप फेर दुनू गिलासमे ढारलक। तैबीच बुचाइ बाजल-
“एक गिलास दोसतीनीओकेँ दहुन?”
बुचाइक बात सुनि सरूपक पत्नी कला बाजलि-
“हम नै गाएक गोत पीबै छी।”
बुचाइ-
“कनी पी कऽ देखियौ जे केहेन ताउ चढै़ए।”
सरूप-
“भोरे-भोर दोस किम्हर एलेँ?”
जेबीसँ पाँच हजार रूपैआक गड्डी निकालि बुचाइ सरूपक आगूमे रखैत बाजल-
“ले, ई तोहर हिस्सा छियौ। गाममे दूटा मोकिर फँसलौहेँ। तँए सेरिया कऽ दुनूकेँ सिखबैक छौ। एकटाकेँ हम संग देबै आ दोसरकेँ तूँ दही। जहिना धिया-पुता दूटा मुसरीकेँ नंागड़ि पकड़ि लड़बैए तहिना दुनू गोटे दुनूकेँ लड़ा।”
सरूपक आगूमे रूपैआ देखि कलाक मुहसँ हँसी निकलल। हँसी देखि बुचाइ बाजल-
“एकटा बात बुझै छिऐ दोसतीनी, लछमी दुइएटा होइए। एकटा घरवाली आ दोसर रूपैआ। दोस, तोहर भाग बड़ जोरगर छौ। किएक तँ दुनू तोरा लगेमे छौ।”
बुचाइक बात सुनि कला पाछू दिस मुँह घुमा लेलक। कलाकेँ पाछू मुहेँ घुरल देखि बुचाइ कहलक-
“मुँह घुमौने नै हएत दोसतीनी। अहीमे सँ रूपैआ लिअ आ दोकानसँ अंडा नेने आउ। भुजल चूड़ा आ अंडाक कोफ्ता खुआउ।”
एकटा पचसटकही लऽ कला अंडा आनए दोकान विदा भेल। खाली अँगना देखि बुचाइ सरूपकेँ फुसफुसाइत कहलक-
“दोस, दूटा जुएलहा चोर गाम एलौहेँ। दुनू जेहने `चोर' तेहने `लोभी'। दुनू अपन-अपन घराड़ी नपाैत। दुनूकेँ अढ़ाइ-अढ़ाइ कट्ठा जमीन छै। जे खतिआनी छिऐ। किएक तँ दुनू एक्के वंशक छी। एक पुरखियाह अछि तँए दोसर-तेसर नै छै। दुनू चाहैए जे हमरा तीन कट्ठा हुअए तँ हमरा तीन कट्ठा हुअए। दुनूकेँ पाइक गरमी छै, तँए एक-दोसरकेँ निच्चाँ देखबै चाहैए। गामक लोक तँ दुनूक नजरिमे बोन झाँखुर छी। से थोड़े हुअए देबै। पाइओ खा जेबै आ सुपत-सुपत बँटबरो करा देबै।”
कनीकाल गुम्म रहि सरूप बाजल-
“आँइ रौ दोस, अपने सभ कोन नीक लोक छेँ रौ। भरि दिन झूठ-फूस बजै छी, ताड़ी-दारू पीबै छी, तहन नीक केना भेलौं रौ।”
बुचाइ-
“धूर बूड़ि, तोरा निशाँ चढ़ि गेलौ, तँए नै बुझै छीही। तोहीं कह जे गाममे कोनो जातिक लोक किए ने हुअए मुदा जहन मरैए तँ कठिआरी जाइ छिऐ की नै? गरीबसँ गरीब लोक किए ने हुअए, कियो बिनु कफने जराैल गेल हेन? अपना हाथमे जँ पाइ नहियोँ रहल तँ दू-चारि गोटेसँ मांगि-चांगि पूरा दइ छिऐ। तेसर सालक गप मन छौ की नै। देखने रही किने जे मखनाक गाए बाढ़िमे भँसल जाइत रहै तँ भरि छाती पानिमे सँ पकड़ि अनलौं। मोतिया बेटीक बिआह कोन पेंचपर करा देलिऐ से बिसरि गेलही। खंजनमा-डोमक घरमे जे आगि लगल रहै तँ देखने रही की नै जे अपन घैलची परक घैल लऽ कऽ सभसँ पहिने आगि मिझबैले गेल रहिऐ। हमरा देखलक तहन पाछूसँ सभ गेल। जइकेँ चलैत माए केते दिन तक गरियबैत रहल जे तहूँ छुबा गेलेँ आ घैलो छुबा गेल। आँइ रौ, गारिओ-फज्झति सुनि कऽ जे सेवा करै छी उ धरम नै भेल रौ।”
मुड़ी डोलबैत सरूप-
“हँ, से तँ ठीके कहै छेँ।”
बुचाइ-
“हम श्रीकान्तकक्काक पछ लऽ कऽ रहब आ तूँ मुकुन्दकाकाकेँ संग दहुन। जहिना इलेक्शनमे परचार करैक, आॅफिस चलबैक, चाह-पानक खर्च, लाउडस्पीकर आ सवारीक खर्च, बूथपर दसटा कार्यकर्ता रखैक खर्च, एजेंटक खर्च, नेता सबहक सुआगत लेल मेहराओ बनबैक खर्च नेतासँ लइ छिऐ तहिना अखनिसँ जाबे तक नापी हेतै ताबे तकक खरचा दुनू गोटेसँ दुनू गोटे लेब। हेतै तँ उचिते मुदा ठकसँ ठकब कोनो पाप थोड़े छी।”
सरूप-
“केना-केना पाइ लेबही से तँ प्लानिंग कऽ लेमे किने?”
बुचाइ-
“घबड़ाइ छँए किए, इलेक्शनोसँ बेसी लेबै। अमीनक घूस, पंचक घूस, चौक-चौराहाक चाह-पान, गाँजा-भाँग, ताड़ी-दारूक, लठैतक, केते कहबौ। जेना-जेना काज अबैत जेत्तै तेना-तेना टनैत जेबै। अखनि जे आएल हेन ओ सगुन छी। साँझमे जहन खूब अन्हार तेसरि साँझ भऽ जेत्तै तहन चलिहेँ। तोरा-दुनू गोटेकेँ मुँह-मिलानी करा देबौ। चौकपर दूटा चाहक दोकान छेबे करै, एकटा पर साँझ-भिनसर तूँ बैसिहेँ आ एकटा पर हम बैसब। तूँ मुकुन्दजी दिससँ बजिहेँ जे हुनका तीन कट्ठा घराड़ी छन्हि आ दोसरपर हम बैसि बाजब। मुदा एकटा बात मन रखिहेँ जे जहन श्रीकान्तकाका चौकपर आबथि, तहन अपने दिससँ चाह-पान खुआ, हुनके बात बजिहेँ आ जहन मुकुन्दकाका औता तँ हमहूँ बाजब। जइसँ हुनका सभकेँ हेतनि जे सौंसे गौआँ हमरे दिस अछि। अखनि तँ गौआँ सभकेँ चाहे-पान, गाँजा, ताड़ी पइर लगतै मुदा नापी दिन पुड़ी-जिलेबी जलखै आ मासु-भात भोजन करा देबै।”
सरूप-
“बड़बढ़ियाँ प्लानिंग छौ।”
बुचाइ-
“हम श्रीकान्तकाका दिससँ खुशीलाल अमीनकेँ ठीक केलौं हेन, तूँ मुकुन्दकाका दिससँ किसुनदेव अमीनकेँ ठीक करिहेँ। दुनू अमीन तँ दुनू पार्टीक हएत किने मुदा मध्यस्त अमीन तँ सेहो चाही। तइले रामचन्द्र भायकेँ पकड़ि लेब। तहिना गामक लोक तँ दुनू दिससँ बँटाएल रहत किने मुदा एक्कोटा तँ तेहल्ला पंच चाही। तइले गुरुकाकाकेँ पकड़ि लेब। जखने गुरुकाका पंच आ रामचन्द्र भाय अमीन रहता तखने एक्को तिल जमीन एम्हर-ओम्हर थोड़े हएत।”
दोसर दिन दुनू गोटे -बुचाइओ आ सरूपो- गुरुकाका लग पहुँचल। गुरुकाका दलानेपर रहथि। दुनू गोटे प्रणाम कऽ बैसल। दुनू गोटेकेँ देखि गुरुकाका पुछलखिन-
“की बात छिऐ हौ बुचाइ? दुनू भजारकेँ संगे देखै छिअ?”
बुचाइ-
“अहीं लग तँ एलौहेँ काका। श्रीकान्तोकाका आ मुकुन्दोकाका घराड़ी नपौता। तहीमे अपनो रहबै।”
गुरुकाका-
“की करता ओ सभ घराड़ी नपा कऽ। केहेन बढ़ियाँ तँ धिया-पुता सभ खेलाइए।”
सरूप-
“रिटायर केला पछाति गामेमे रहता। नोकरीओ लगिचाएले छन्हि। तँए अखने नपा कऽ घरमे हाथ लगौता।”
गुरुकाका-
“सुनै छी जे दुनू गोटे शहरेमे घर बनौने छथि, तहन गाममे बना कऽ की करता। हुनका सभकेँ गाममे थोड़े बास हेतनि। जिनगी भरि तँ बड़का-बड़का होटल देखलखिन, नीक रोडपर नीक सवारीमे चललथि, दामी-दामी वेश्यालय देखलनि, से सभ गाममे थोड़े भेटतनि। अनेरे गाममे आबि कऽ किए थाल-कादोमे चलता आ मच्छर कटौता।”
गुरुक्काक बात सुनि लपकि कऽ बुचाइ बाजए लगल-
“से नै बुझलिऐ काका, दुनू गोटे भारी चोट खा कऽ चोटाएल छथि। तँए गाम दिस झुकला।”
“से की?”
अकचकाइत गुरुकाका पुछलकनि।
बुचाइ कहए लगलनि-
“तेसर सालक घटना छिऐ। श्रीकान्तक्काक पत्नी ड्राइवरकेँ संग केने बजार गेली। बजारसँ समान कीनि जहन घुमली तँ दोसर गाड़ी सेहो पछुअबैत रहनि। जहन फाँक-पाँतरमे गाड़ी पहुँचलनि तँ पछिला गाड़ी आगू आबि रोकि देलकनि। गाड़ीसँ चारि गोटे उतरि हिनका गाड़ीमे बैसि ड्राइवरकेँ दोसर रस्तासँ गाड़ी बढ़बैले कहलक। वेचारा की करैत। बढ़ल। थोड़े दूर गेलापर गाड़ी रोकि, काकीकेँ उतारि ड्राइवरकेँ कहलकै, मालिककेँ जा कऽ कहियनु जे पाँच लाख रूपैआ नेने आबथि आ पत्नीकेँ लऽ जाथि। दू घंटाक समए दइ छिअ।”
ड्राइवर विदा भेल। एम्हर काकीकेँ चारि-पाँच ठूसी मुँहमे लगा देलकनि। जइसँ अगिला चारिटा दाँतो टूटि गेलनि। ठोह फाड़ि कऽ कानए लगली। कनिते काल मोबाइल दऽ कहलकनि जे पतिकेँ कहियनु जे जल्दी रूपैआ लऽ कऽ आउ नै तँ हम नै बँचब। ताबे ड्राइवरो पहुँच कऽ कहलकनि। अपना हाथमे दुइए लाख रूपैआ छेलनि, जे हालक आमदनी रहनि बाँकी रूपैआ सभ बैंकमे रहनि। वएह दुनू लाख रूपैआ लऽ कऽ गेला आ पएर-दाढ़ी पकड़ि कऽ पत्नीकेँ छोड़ा अनलनि।”
बुचाइक बात सुनि ठहाका मारि हँसि गुरुकाका-
“मुकुन्द किए औता?”
मुस्की दैत बुचाइ-
“हुनकर तँ आरो अजीव बात छन्हि। एक दिन एकटा ठीकेदारक पार्टी चललै। जेते बड़का-बड़का हाकिम आ ठीकेदार सभ छल, सभ रहए। मुकुन्द अपन पुरना गाड़ी छोड़ि नवका गाड़ी, जे बेटाकेँ सासुरमे देने रहनि, लऽ कऽ गेला। जहन पार्टीसँ घूमि कऽ एला तँ पुतोहु कहलकनि- पुतोहुक गाड़ीपर चढ़ैत केहेन लागल?”
ऐ बातक चोट हुनका खूब लगलनि। बेटा-पुतोहुसँ मोह टूटि गेलनि। तँए गामेमे रहता।
बुचाइक बात सुनि गुरुकाका गुम्म भऽ गेला। कनीकाल गुम्म रहि, मोने-मन विचारि कहलखिन-
“गाम तँ गामे छी। शुद्ध मिथिला। भारत। जे स्वर्गोसँ नीक अछि। मुदा सभ गामक अपन-अपन चरित्र आ प्रतिष्ठा छै। जे चरित्र आ प्रतिष्ठा गामक कर्मठ, तिआगी लोकनि बनौने छथि, अपन कठिन मेहनति आ कर्तव्यसँ सजौने छथि। ओकरा जीवित राखब तँ अखुनके लोकक कान्हपर भार अछि किने? नोकरीक जिनगीमे किछु कियो केलनि तइसँ समाजकेँ कोन मतलब। अपना लेल केलनि। समाजक एक अंग होइक नाते हुनको सबहक कान्हपर किछु भार छेलनि जे अखनि धरि नै कऽ सकला। मुदा तैयो जँ समाजमे आबि, समाज रूपी फुलवाड़ीमे फूल लगबए चाहता तँ बढ़ियाँ बात। से तँ लक्षणसँ नै बूझि पड़ैए। समाजमे रहैले समाजक चरित्रक अनुकूल अपन चरित्र बनौता, तखने ने समाजमे अँटाबेश हेतनि। ई तँ नै जे गदहा गेल स्वर्ग तँ छान-पगहा लगले गेलै।”
गुरुक्काक बात सुनि बुचाइओ आ सरूपो पुछलकनि-
“काका, गामक विषएमे हम सभ किछु ने बुझै छी, से कनी बुझा दिअ?”
गुरुकाका-
“अखनि काजक बेर अछि तँए बहुत बात तँ नै कहि सकबह, मुदा जहन बुझैक जिज्ञासा छह तँ दूटा जरूर कहबह। देखहक, गामक पढ़ल-लिखल वा बिनु पढ़ल-लिखल लोक, पेट भरै दुआरे नोकरी करैले बाहर जाइ छथि, नीक बात। मुदा गामकेँ सोलहन्नी नै छोड़ि दथि। अखनि देखै छी जे अमेरिका, इंग्लैडसँ लोक तीन दिनमे गाम आबि सकै छथि। तँए सालमे कम-सँ-कम एक्को बेर, नै तँ हुनको गाम छियनि, केतेको बेर आबि सकै छथि। जइसँ गामक लोक आ खेत-पथार संग सम्बन्ध बनल रहतनि। मुदा से नै कऽ गामकेँ सोलहन्नी छोड़ि, अनतइ घर बना रहए लगै छथि। जे गामक दुर्भाग्य छी। जेकर फल होइए गामक ज्ञान निर्यात भऽ जाइए। जइसँ सूतल गाम सुतले रहि जाइए। संगे गामक बेवहार, कला-संस्कृति सभ टूटि जाइए। रिटायर केला पछाति वा जिनगीक अंतिम अवस्थामे, जँ कियो गाम आबि रहए चाहता तँ हुनका गाम केहेन लगतनि। डेग-डेगपर टक्कर आ बात-बातमे विवाद हेबे करतनि। दोसर बात सुनह, अपना गाममे वैदिकजी भेल छथि। जिनके पोता शुभकान्त छियनि। वेदक प्रकाण्ड विद्वान वैदिक जी। नाओं तँ छेलनि गंगाधर मुदा वैदिकजी नाओंसँ विख्यात भेला। अपनो राजमे आ आनो-आनो राजमे जहन पंडितक बीच शास्त्रार्थ होइ तँ हुनकर जवाब देनिहार कियो ने ठहरैत। अनेको तगमा आ प्रशस्ति पत्र भेटलनि। अखनो परोपट्टाक लोक हुनके नाओंपर अपना गामक नाओं वैदिक जीक गाम बुझैए। हुनके चलाैल अपना गामक पानि छी। पहिने पानिक छुआछूत अपनो गाममे छल, मुदा ओ सभकेँ बैसार करि कऽ बुझा देलखिन जे दुनियाँमे जेते मनुख अछि, सभ मनुख छी, तँए मनुख-मनुखक बीच छुआछूत नै हेबाक चाही। थोपड़ी बजा सभ हुनकर विचारक समर्थन कऽ देलक। ओइ दिनसँ पानिक छुआछूत गामसँ मेटा गेल तहिना दोसर भेल जोगिनदर। भिखारीदासक पक्का चेला। अजीब कला हुनकोमे छेलनि। जहिना नचैमे अगिया-बेताल, तहिना गीत गबैमे। जे पार्ट लऽ कऽ स्टेजपर अबैत, धऽ कऽ झहरा दैत। एहेन बिपटा अखनि धरि कोनो नाचमे नै देखलिऐहेँ। ओकरो परसादे गाममे भिखारीदासक नाच केतेको बेर भेल। जहन भिखारीदासक पार्टी छपरासँ पूब मुहेँ असाम, बंगाल, नेपाल विदा होइ तँ अपने गाममे रूकै। खाली खेनाइ आ इजोतक खर्च गौआँक होइ। तहिना जब तीन-चारि मासमे घुमै तँ फेर अँटकै। तहिना भेल महावीर। वेचारा बड़ गरीब छल। नोकरी करैले कलकत्ता गेल। मुदा नोकरी नै कऽ रिक्शा चलबए लगल। अजीब संस्कार ओकरोमे छेलै। रिक्शो चलबै आ गीतो-कविता बनबै। पहिने तँ लिखल-पढ़ल नै होइ। मुदा अ-आसँ सीखब शुरू केलक। किछुए दिन पछाति लिखबो आ पढ़बो सीखि लेलक। रिक्शापर जहन चलै तँ अपन बनौल गीत गाबए। एक दिन एकटा साहित्य प्रेमी रिक्शापर चढ़ल रहथि आ महावीर रिक्शो चलबै आ गीतो गाबै। उतरै काल कवि पूछि देलखिन। सभ बात महावीर कहलकनि। ओ एकटा कवि गोष्ठीमे आमंत्रित कऽ देलखिन। ओइ गोष्ठीमे पहुँच महावीर तीनटा कविता आ दूटा गीत गौलक। तइ दिनसँ कवि गोष्ठीमे आमंत्रित हुअ लगल। बंगाल सरकार दस हजारक पुरस्कार आ प्रशस्तिपत्रसँ सम्मानित केलकनि। तहिना भेल कारी खलीफा। जेकरा इलाकाक लोक खलीफा मानैत। बड़का-बड़का दंगलमे पहुँच ओ आन-आन जिलाक केतेको खलीफाकेँ पटकलक। ओकरा चलैत गाममे कियो केकरो बहु-बेटीकेँ खराब नजरिसँ नै देखैत। एक बेर एकटा घटना जमीनदारक सिपाही संग घटलै। एक सए लाठी सिपाहीकेँ समाजक बीचमे मारलकै। तही दिनसँ जमीनदार दू बीघा खेत ओहिना दऽ देलकै। एहेन-एहेन पंडित, कलाकारक बनौल गाम छी, तेकरा हम सभ अपना जीबैत केना दुइर कऽ देबै। आइ जँ गाम दुइर हएत तँ अगिला पीढ़ी केकरा गारि पढ़तै। तँए जँ दुनू गोटे मनुख बनि गाममे रहए चाहता तँ बड़बढ़ियाँ, नै तँ गाममे रहने कियो समाज तँ नै बनि जाइत।”
अमानत भेल। कोनो बेसी झमेल रहबे नै करए। पाँच कट्ठा कऽ दू भाग केनाइ। बँटवारा करैत रामचन्द्र अमीन कहलखिन-
“जिनका संदेह हुअए ओ चाहे कड़ीसँ वा फीतासँ वा लग्गीसँ आकि डेगसँ भजारि लिअ।”
Subscribe to: Post Comments (Atom)


text:
आइ नौला{पोखरि के नाम} मे माछ चल मारब कने
जाल मच्छरदानी वला फेकब कने
बहुत टिकुला छै खसल गाछी भरल छै
ओकरो झोरी भरि क' चल आनब कने
माछ चटनी खाएब रोटी भात रौ
डोलपाती चल संग मे खेलब कने
छोट बौआ छी पैघ सन छै सोच रौ
आब कखनो संसार नै बाँटब कने
एक छी हम सब एक थारी मे रहब
" अमित" नवका मिथिला अपन माँगब कने
फाइलातुन-मुस्तफइलुन-मुस्तफइलुन
2122-2212-2212
बहरे-हमीम
नौला{पोखरि के नाम}
हमरा बाल गजल लिखनाइ बड कठिन लागैत अछि ,कारण कोनो बच्चा के सदिखन आँखिक सोझा नै देखैत छी जे ओकर मन पढ़ि सकब ।जे लिखै छी सँ मात्र कल्पना । एकटा हमरे शेर छल
कल्पना कते दिन टिकतै दिल सँ कहू
गामक हवा मे साँस ल' गजल लिखू
तेए हमरा लागि रहल जे कल्पना सँ बाल गजल हमरा सँ सम्भव नै अछि ।ओना इ गजल 11 -12 वयस के बच्चा के केन्द्र मे ल' लिखने छी । आब अहाँ सब कहू जे एकरा बाल गजल कहब की वयस्क गजल ।
अमित मिश्र


text:
लालूजीक मंच टूटल...
दरभंगा के चंदनपट्टी मे आरजेडी कार्यकर्ता सम्मेलन मे मंच टूटला सं पार्टी प्रमुख लालू प्रसाद यादव जी गिर पड़लाह. मंच पर हुनका संग पूर्व केंद्रीय मंत्री रघुवंश प्रसाद सिंह आओर मो. अली अशरफ फातमी जी सेहो छलखिन्ह. हिनका सभ के हल्का-फुल्का चोट सेहो अएलन्हि. दलसिंहसराय के विधायक के कनि बेसि चोट लगलन्हि. हुनका कार्यक्रता सभ तुरंत कन्हा पर लादि बाहर कएलखिन्ह. चंदनपट्टी के कामरान स्कूल मे आरजेडी के प्रमंडलीय कार्यकर्ता सम्मेलन भ रहल छल. ई सम्मेलन लोक सभा चुनाव मे पार्टी के हार के बाद कार्यकर्ता मे नवका जोश भरल लेल कएल गेल रहय. मुदा मंच पर बेसि लोक के चढ़ि जएबाक कारणे टूटि गेल. मंच के चरमराएते ओहि ठाम भगदड़ जकां मचि गेल. लोक सभ भागल लगलाह. नीक गप ई रहल जे किनको किछ नहि भेलन्हि. सभ गोटे सुरक्षित छथि. बारिश के देखैत एहिठामक पंडाल वाटरप्रूफ बनाएल गेल छल आओर रास्ता भरि तोरणद्वार सभ सेहो बनाएल गेल छल. ओना बाद मे लालूजी आओर दोसर नेता सभ अपन पार्टी कार्यकर्ता के संबोधित कएलखिन्ह.
Subscribe to: Post Comments (Atom)


text:
हमर ईमेल:- hellomithilaa@gmail.com
आईसीआईसीआई मे नहि जमा होएत सरकारी पैसा...
बिहार सरकार आब आईसीआईसीआई बैंक मे अपन पाई नहि राखत. बिहार के उपमुख्यमंत्री सुशील कुमार मोदी के कहनाय छनि जे आईसीआईसीआई जरूरतमंद लोक के ऋण... कर्ज नहि दैत अछि. मोदीजी के पास वित्त मंत्रालय सेहो छनि. हुनकर कहनाय छनि जे निजी बैंक आम आदमी के लोन दय मे आनाकानी करैत अछि... कोताही बरतैत अछि. एहि लेल अधिकारी सभ के निर्देश देल गेल अछि जे एहि बैंक मे सरकारी पाई नहि राखल जाए. ICICI बैंक के बिहार मे अखन 16 टा शाखा अछि आओर 17 टा आओर खोलय चाहैत अछि. मुदा पिछला वित्तीय वर्ष मे ई शैक्षिक आओर उद्योग सं जुड़ल एको पाई के लोन नहि देलक. सुशील जीक कहनाय छनि जे एहि बैंक मे जतेक पाई जमा अछि... आओर एकरा जतेक लोन देबाक चाही छल ओहि सं काफी कम लोन बांटलक. एकरा स्वीकार नहि कएल जा सकैत अछि. बैंक के तरफ सं सिर्फ 168 किसान के किसान क्रेडिट कार्ड देल गेल अछि. खबर त इहो अछि जे बैंक बिहार मे आम लोक के क्रेडिट कार्ड जारी नहि करि रहल अछि.
Subscribe to: Post Comments (Atom)


text:
मुजफ्फरपुर । मुख्यमंत्री नीतीश कुमार कहला अछि जे हुनकर नेतृत्व मे राज्य क राजग सरकार सब क्षेत्र मे सर्वांगीण विकास क रहल अछि। आइ एकर भरि देश मे चर्चा भ रहल अछि। कुमार आइ बूढ़ी गंडक नदी क अक्षरघाट पर करीब 31 लाख टकाक लागत स बनल पीपा पुल क उद्घाटन समारोह मे बाजि रहल छलाह। मुख्यमंत्री कहला जे राज्य मे ककरो भूख स नहि मरय देब। एकरा लेल राज्य सरकार हरसंभव सहायता देबा लेल तैयार अछि, मुदा ग्रामीण स्तर पर एकर जिम्मेदारी मुखिया क अछि। मुखिया भाई सब स आग्रह अछि जे एहि मामला कए गंभीरतापूर्वक लथि आ ककरो कम स कम भूख स नहि मरै दथि। मुख्यमंत्री कहला जे जनतंत्र मे जनता सबकि छु होइत अछि। पंचायत कए मजबूत करबा लेल कई कठोर कदम उठाउल जा रहल अछि। प्रत्येक जिला मे नीक काज करनिहार तीनटा मुखिया कए पुरस्कृत कैल जाइत आ अंत मे राज्य स्तर पर सेहो आदर्श तीनटा मुखिया कए चयन कैल जाइत किया कि पंचायत लोकतंत्र क एकटा सशक्त इकाई अछि। ओ लोक सब स बिहार कए बदलबा लेल आगू एबाक आह्वान केलथि।
मुख्य पृष्ठ समाचार देश भरि मे भ रहल अछि बिहार क चर्चा : नीतीश


text:
भागलपुर। 05 अक्टूबर। कश्मीर म' 3 अक्टूबर क' बीएसएफ कैंप पर भेल आतंकी हमलाक दौरान शहीद भेल बीएसएफ के एएसआई बृज किशोर यादव के आय गुरु दिन अंतिम संस्कार कायल गेल। भागलपुर जिला म' स्थित हुनकर पैतृक गाम म' हुनका पूरा राजकीय सम्मान केर संग अंतिम विदाई देल गेल। एहि दौरान बीएसएफ, सेना, स्थानीय पुलिस आओर प्रशासन सँ जुडल कैको अधिकारी सेहो मौजूद छला।
एहिसँ पहिने बिहार सरकार दिस स' शहीद बृज किशोर यादव के परिवार क' 11 लाख टाकाक मुआवजा देबाक घोषणा कायल गेल। मंगल दिन मुख्यमंत्री नीतीश कुमार शहीद जवान के परिवार क' 11 लाख टाकाक मुआवजा देबाक संगे संग राजकीय सम्मान के संग हुनकर अंतिम संस्कार करबाक घोषणा केना छलखिन। भागलपुर जिलाक कमालचक के निवासी शहीद बृज किशोर यादव श्रीनगर म' बीएसएफ के 182वीं बटालियन के कैंप म' तैनात छलाह।
3 अक्टूबर क' बीएसएफ कैंप पर जैश के फिदायीन आतंकी सभक हमला के दौरान जवाबी कार्रवाई करैत एएसआई शहीद बृज किशोर यादव शहीद भ' गेल छलाह। हुनकर शहादत के बाद कैल्हि बुध दिन श्रीनगर म' हुनका सेना, पुलिस आओर आन सुरक्षाबल सभक जवान सभ श्रद्धांजलि देलनि जाहिक बाद हुनकर पार्थिव शरीर क' हुनकर पैतृक गाम कमालचक भेजल गेल छल।


text:
दक्षिण एसिया
एसिया महादेशक दक्षिणके भू-भागके दक्षिण एसिया कहल जाएत अछि वा हिमालय आर हिमालयके अगलबगलके क्षेत्रके सेहो दक्षिण एसिया कहल जाएत अछि । दोसर शब्दमें कहबै त भारतीय प्लेटमे रहल भू-भाग वा हिमालय आर हिन्दुकुश सँ दक्षिणके भू-भाग जेकरा भारतिय उपमहाद्वीप सेहो कहल जाएत आची दक्षिण एसिया छी । दक्षिण एशियाके दक्षिणके भाग समुन्द्रसँ घेरल अछि आर पश्चिम, उत्तर आर पुर्वमें क्रमशः पश्चिम एसिया, मध्य एसिया, पुर्व एसिया अछि आर दक्षिण-पुर्वमें दक्षिण पुर्व एसिया परैत अछि । कोन कोन देश दक्षिण एसियामें परैत अछि वा नै परैत अछि मतमें भिन्न-भिन्न श्रोतके भिन्न-भिन्न विचार रहल देखल गेल अछि । उदाहरणके लेल संयुक्त राष्ट्र संघक भौगोलिक क्षेत्र वर्गिकरणमें, नेपाल, भारत, भुटान, पाकिस्तान, अफगानिस्तान, बंगलादेश, माल्दिभ्स तथा श्रीलंका दक्षिण एसियाके देश छी उल्लेख केल गेल अछि । दक्षिण एसिया विश्वमें एक पाँच भाग सँ बेसी जनसंख्याके घर छी, जे विश्वमे बेसी जनसख्या भेल आर उच्च जनसंख्या घनत्व भेल भौगोलिक क्षेत्र छी ।
परिभाषा[सम्पादन करी]
सन्दर्भ सामग्रीसभ[सम्पादन करी]
- ↑ "The World Factbook: South Asia", अभिगमन तिथि २ मार्च २०१५।


text:
मुंगेर। 23 नवम्बर। मुंगेर केँ एक व्यवसायी ए सिंह अप्पन चार्टेड प्लेन म' कैश 5.5 करोड़ टक्का केर संग नागालैंड के दीमापुर एयरपोर्ट पर गिरफ्तार भेला। कैल्ह मंगलवार के दुपहर जखन सिंह केँ चार्टेड प्लेन उग्रवाद प्रभावित नागालैंड केँ दीमापुर एयरपोर्ट पर पहुँचलन्हि तेँ सीआईएसएफ केर अधिकारि जांचक दौरान हुनका नगदी संग हिरासत म' लेलन्हि।
अपने क' बता दी कि देश भरी म' नोट बंदी के बादो सिंह लग सँ पुरनका नोट एतेक मात्रा म' जब्द कायल गेल अछि। केंद्रीय जांच एजेंसि आर सीआईएसफ केर अधिकारी हुनका सँ पूछताछ क' रहल अछि।
मुंगेर केँ व्यवसायी ए सिंह कैल्ह भोर हरियाणा केँ सिरसा सँ चार्टेड प्लेन द्वारा पैसा संग नागालैंड लेल चलल छलाह। सीआईएसफ केर अधिकारि क' ऐहिक सूचना भेटलन्हि कि सिंह लग भारी मात्रा म' पुरनका नोट छैन्ह। प्लान अनुसार सुरक्षा बल क' पहिने सँ अलर्ट क देल गेल छल। जहिना प्लेन दीमापुर म' लैंडिंग भेल, सुरक्षा बल हुनका घेर लेलन्हि। फेर, जांचक दौरान नगदी बरामद भेल। बताओल जे रहल अछि प्राप्त पैसा उग्रवादी संगठन मंगेना छल।


text:
दुर्गा पूजा प्रमुख पावनि अछि. शक्ति उपासना केर महान उत्सव कें दशमी, दशहरा वा नवरात्र सेहो कहल जाइत अछि. नौ दिन माँ शक्तिक नओ रूप केर आराधनाक बाद दशम दिन विजयादशमीक रूप मे मनाओल जाइत अछि. बंगालक दुर्गा पूजा बेस नामी अछि त' गुजरात केर डांडिया लोकक धियान आकर्षित करैत अछि. शक्तिक उपासक मिथिला मे ई पावनि बेस विधिपूर्वक कयल जाइत अछि.
> प्रथम शैलपुत्री रूप मे मायक पूजा
वन्दे वांछित लाभाय चन्द्रार्द्वकृत शेखराम।
वृषारूढ़ा शूलधरां शैलपुत्री यशस्विनीम॥
श्री दुर्गा केर प्रथम रूप श्री शैलपुत्री छनि. पर्वतराज हिमालय केर धिया छथि तें शैलपुत्री कहल जाइत छनि. नवरात्र केर प्रथम दिन हिनक पूजा ओ आराधना कयल जाइत छनि. हिनक आराधना सं मनोवांछित फल प्राप्त होइछ.
> दोसर दिन माता ब्रह्मचारिणी केर आराधना
दधना कर पद्याभ्यांक्षमाला कमण्डलम।
देवी प्रसीदमयी ब्रह्मचारिण्यनुत्तमा॥
श्री दुर्गा केर दोसर रूप श्री ब्रह्मचारिणी छनि. ई भगवान शंकर कें पति रूप मे प्राप्त करबाक लेल घोर तपस्या कयने छलीह. नवरात्रि केर दोसर दिन हिनक पूजा-अर्चना कयल जाइत छनि. जे दुनू कर-कमल मे अक्षमाला एवं कमंडल धारण करैत छथि. माँ ब्रह्मचारिणी सदैव अपन भक्त पर कृपादृष्टि रखैत छथि.
> तेसर दिन माता चंद्रघंटा केर पूजा
पिण्डजप्रवरारूढ़ा चण्डकोपास्त्रकैयुता।
श्री दुर्गा केर तृतीय रूप श्री चंद्रघंटा छनि. इनके मस्तक पर घंटा आकार केर अर्धचंद्र छनि. नवरात्रि केर तृतीय दिन हिनक पूजन कयल जाइत अछि. हिनक पूजन सं साधक कें मणिपुर चक्र कें जाग्रत होयबाक सिद्धि स्वतः प्राप्त होइत अछि आ सांसारिक कष्ट सं मुक्ति भेटैत अछि. हिनक आराधना सं मनुक्ख केर हृदय सं अहंकार केर नाश होइत अछि. माँ चन्द्रघण्टा वैभव तथा ऐश्वर्य प्रदान करैत छथि.
> चतुर्थ रूप श्री कूष्मांडा
सुरासम्पूर्णकलशं रूधिराप्लुतमेव च।
दधानाहस्तपद्याभ्यां कुष्माण्डा शुभदास्तुमे॥
श्री दुर्गा केर चतुर्थ रूप श्री कूष्मांडा छनि. अपन उदर सं अंड अर्थात् ब्रह्मांड कें उत्पन्न करबाक कारण सं हिनका कूष्मांडा देवी कहल जाइत छनि. नवरात्रि केर चतुर्थ दिन हिनक पूजा कायल जाइत छनि. श्री कूष्मांडा केर उपासना सं हृदय कें शांति एवं लक्ष्मी केर प्राप्ति होइछ.
> पंचम स्कंदमाता
सिंहासनगता नित्यं पद्याञ्चितकरद्वया।
शुभदास्तु सदा देवी स्कन्दमाता यशस्विनी॥
श्री दुर्गा केर पंचम रूप श्री स्कंदमाता छनि. श्री स्कंद (कुमार कार्तिकेय) केर माय होयबाक कारणें हिनका स्कंदमाता कहल जाइत अछि. नवरात्रिक पंचम दिन हिनक पूजा आ आराधना कयल जाइत अछि. सिंह केर आसन पर विराजमान तथा कमल केर पुष्प सं सुशोभित यशस्विनी देवी स्कन्दमाता शुभदायिनी छथि. हिनक विग्रह मे भगवान स्कंद बालरूप मे कोरा मे विराजित छथि. माय कें चारि हाथ छनि. हिनक वर्ण एकदम शुभ्र छनि. ई कमल आसन पर विराजमान छथि तें हिनका पद्मासना सेहो कहल जाइत अछि. सिंह हिनक वाहन छनि. हिनक उपासना सं सभ इच्छा पूर्ण होइत अछि.
> छठम माँ कात्यायनी
चन्द्रहासोज्जवलकरा शार्दूलावरवाहना।
कात्यायनी शुभं दद्यादेवी दानव घातिनी॥
श्री दुर्गा केर षष्ठम् रूप श्री कात्यायनी अछि. महर्षि कात्यायन केर तपस्या सं प्रसन्न भ' आदिशक्ति हुनका ओतय पुत्री रूप में जनम लेलनि. तें कात्यायनी कहबैत छथि. हिनक आराधना सं भक्त केर सभ काज सरल एवं सुगम भ' जाइत अछि. चन्द्रहास नामक तलवार केर प्रभाव सं हिनक हाथ चमकैत रहित अछि. श्रेष्ठ सिंह हिनक वाहन छनि.
ADVERTISEMENT
ADVERTISEMENT
मिथिला भरि मे बेलनत्ती: षष्ठी कें मिथिला भरि मे बेल नओतल जाइत अछि. पूजन अनुष्ठान केर संग बेल नओतल जाइत अछि. आ फेर अगिला भोरहरबा मे बेल तोडि क' आनल जाइत अछि आ दुर्गा प्रतिमा केर सोलहो श्रृंगार कयल जाइत अछि. एकर बादे मायक पट भक्त लेल फुजैत अछि. एहि कें बादे पूजन उत्सव मे बदलि जाइत अछि.
> सप्तमी कें श्री कालरात्रि केर पूजन
एकवेणी जपाकर्णपूरा नग्ना खरास्थिता।
लम्बोष्ठी कर्णिकाकर्णी तैलाभ्यक्तशरीरिणी॥
वामपादोल्लसल्लोहलताकण्टक भूषणा।
वर्धन्मूर्धध्वजा कृष्णा कालरात्रिर्भयंकरी॥
श्री दुर्गा केर सप्तम रूप श्री कालरात्रि छनि. ई काल केर नाश करयबाली छथि. नवरात्रि केर सप्तम दिन हिनक पूजा आ अर्चना कयल जाइत अछि. एहि दिन साधक कें अपन चित्त भानु चक्र (मध्य ललाट) मे स्थिर क' साधना करबाक चाही. ई भगवती सभ दुःख-संताप हरण करयबाली छथि.
> महाष्टमीक दिन महागौरी केर पूजा
या देवी सर्वभूतेषु माँ गौरी रूपेण संस्थिता।
नमस्तस्यै नमस्तस्यै नमस्तस्यै नमो नम:।।
महाष्टमीक दिन महागौरी केर पूजा केर विशेष विधान अछि. मां गौरी कें शिव केर अर्धागनी आ गणेश केर माय रूप मे चिन्हल जाइत अछि. महागौरी केर शक्ति अमोघ आ सद्यः फलदायिनी अछि. हिनक उपासना सं पूर्वसंचित पाप सेहो विनष्ट भ' जाइत अछि. भगवती महागौरी वृषभ केर पीठ पर विराजमान छथि, जिनक मस्तक पर चन्द्र केर मुकुट छनि. अपन चारि भुजा मे शंख, चक्र, धनुष आ बाण धारण कयने छथि. महाष्टमी कें पूजनोत्सव केर अलगे धूम रहैत अछि.
> अंतिम स्वरूप श्री सिद्धिदात्री
सिद्धगंधर्वयक्षादौर सुरैरमरै रवि।
सेव्यमाना सदाभूयात सिद्धिदा सिद्धिदायनी॥
श्री दुर्गा केर नवम् रूप श्री सिद्धिदात्री अछि. ई सभ प्रकारक सिद्धि देबयबाली छथि. सिद्धिदात्री केर कृपा सं मनुष्य सभ प्रकारक सिद्धि प्राप्त क' मोक्ष पयबाक मे सफल होइत अछि. मार्कण्डेयपुराण मे अणिमा, महिमा, गरिमा, लघिमा, प्राप्ति, प्राकाम्य, ईशित्व एवं वशित्वये आठ सिद्धि कहल गेल अछि. भगवती सिद्धिदात्री उपरोक्त संपूर्ण सिद्धि अपन उपासक कें प्रदान करैत अछि. माँ दुर्गा केर एहि अंतिम स्वरूप केर आराधनाक संगहि नवरात्र केर अनुष्ठानक समापन होइत अछि.


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Saturday, October 1, 2011
झिझिया बृषेश चन्द्र लाल, जनकपुरक सौजन्यसँ [झिझियाक ई प्रस्तुति धनुषाक बिन्ही गामक मुसहर जातिक महिलालोकनि कएलनि । तराई--मधेश लोकतान्त्रिक पार्टीक महिला फ्रन्ट एकर आयोजन कएने छल । संयुक्त लोकतान्त्रिक मधेशी मोर्चाक विशाल आमसभामे प्रारम्भमे एकरा प्रस्तुत कएल गेल छल । मैथिल संस्कृतिप्रति राजनैतिक शक्तिक प्रतिवद्धताक एक उदाहरण अछि । अपनेसभकें नीक लागल तैं खुशी भेल-बृखेशचन्द्र लाल ।]
1 comment:


text:
मैथिली रंगमंच आ फिल्मक अग्रणी कलाकार रंजू झा आब नहीं रहली। जनकपुर के रामानन्द चौक पर 30 अप्रैल के भेल बम धमाका में 4 आन मैथिल सहित रंजू जी शहीद भ गेलीह।
जनकपुर, नेपालमें रहय वाली 35 वर्षीय रंजू झा स्थानीय कला आ थियेटरक दुनिया में एक जानल मानल नाम छल जे नेपाली आर मैथिली रंगमंच, टेलिवीजन आर फ़िल्मक एक्टा उभरैत नीक कलाकारा छलीह ।
विना कोनो औपचारिक प्रशिक्षण के रंजू झा जन्मजात प्रतिभाशाली कलाकार छलीह जे अपन मधुर आवाज आ नीक अभिनय सं अपन नाम समस्त कलाप्रेमी के मन-मस्तिष्क पर अमिट छाप छोड़ि चलि गेलिह। मिथिला के एकटा गरीब परिवार में हिनकर जन्म भेल रहनि, त्यां अपन पढाइ लिखाई गामक स्कूल में भेल रहय। 10 वर्ष पहिने रंजू के सम्पर्क प्रसिद्ध थियेटर कर्मी महेन्द्र मलंगिया सं भेल आ हुनका सं अपन नाटक “काठकलोक”में गएबाक मौका देबै लेल निवेदन केने रहथि। कला के पारखी मलंगिया जी वोहि नाटक में मुख्य भूमिका दए रंजू जी के रंगमंच सं जोड़ि देलखिन। एकटा सामान्य मैथिली कन्या अपन सुमधुर आवाज के संग नीक नीक कलाकारक सूची में शामिल भए गेलि।
बाद में रंजू जी सर्वाधिक सफ़ल कलाकार मदन कॄष्ण एवं हरिवंश के संग बीबीसी मीडिया एक्शन द्वारा प्रस्तुत सीरियल “सृष्टि” आ “कथा मिथो सारंगिको” में काज कैलथि। एतबा टा नहिं, रंजू जी दीपक रौनियारक निर्देशन में बनल फ़िल्म “ चौकठि” में सेहो काज केलनि जाहिमें हुनक अभिनयक खूब प्रशंसा भेल। रंजू जी कयकटा मैथिली नाटकमें काज केलनि अछि जाहिमें “ ओखलि मूंह देखैछी”, ‘छुतहा घैल”,” गाम नहिं कटैया”, “ पूस जाड़ कि माघ जाड़”, बिरजू बिल्टु अबाबू” आ “ प्रेत चाहे असोज” प्रमुख अहि।
रंगमंच के अलावा, रंजू जी मैथिली सिनेमा सं नीक जका जुड़ल छलीह। रंजू जी कयकटा मैथिली फ़िल्म में सेहो अभिनय केलनि । हुनका द्वारा अभिनित किछु मैथिल फ़िल्मक नाम अहि- “ अहांके आंचल”,, ‘सेनुर”, आ “पिया करब गोहार” आदि ( संदर्भ-द इन्डियन एक्सप्रेस)। विकास झा द्वारा निर्देशित फ़िल्म “ मुखिया जी” रंजू जीक अन्तिम फ़िल्म अहि।
रंजू जी थियेटर आ कला के क्षेत्र में एकटा पैघ नाम प्रतिभा छलिह। हुनकर असामयिक निधन सं मैथिली फ़िल्म इन्ड्स्ट्रीज के खूब क्षति भेल अछि जकर पूर्ति नहिं कएल जा सकैत अछि। - भास्कर झा


text:
सर्वविदित अछि जे मिथिला साहित्यिक आ समृद्ध सांस्कृतिक परम्पराक केन्द्र रहल अछि। मुदा दुखक बात जे सिनेमाक माध्यमसं एकर सम्यक प्रदर्शन एखन धरि नहिं भ सकल अछि। राष्ट्रीय मंच पर बंगाली, पंजाबी, तमिल, तेलुगु, कन्नड़, मलयालम आदि सदृश्य मिथिला आ मैथिलक पहिचान आ छवि निर्माण करयमें अपेक्षित सफ़लता नहिं भेट सकल अछि। मिथिला आ मैथिलीक अस्मिता बढबैमें फ़िल्म, गीत, संगीत केर उल्लेखनीय योगदान आ भूमिकाकें अस्वीकारल नहिं जा सकैत अछि। कहबाक कोनो आवश्यकता नहिं जे मिथिला आ मैथिली साहित्यिक आओर सांस्कृतिक रुपें अत्यंत समृद्ध अछि। मुदा एहि उपेक्षित क्षेत्रमें व्याप्त आर्थिक विपन्नता, सामाजिक असमानता आदि मिथिलाक विकासक मार्गमें अवरोधक अछि। तकर बादो सजग मैथिल एहि चुनौतीकें स्वीकार करैत सामाजिक समस्या आ आर्थिक विपन्नतासं लड़बाक संग संग अपन सांस्कृतिक विरासत आओर साहित्यिक परम्पराकें सफ़लतापूर्वक संवर्धित आ अनुरक्षित करबाक यथेष्ट प्रयास कए रहल छैथ।
भारतीय सिनेमा 3 मई 2013 कें अपन 100 वर्ष पूरा कएलक। 1913में भारतक पहिल मूक फ़िल्म “ राजा हरिश्चन्द्र”सं प्रारंभ फ़िल्मी यात्राक शताब्दी पूर्ण भेलके उपल्क्ष्यमें देश- विदेशमें आनन्द महोतसव आ सम्मान समारोहक आयोजन कएल गेल। दोसर दिस, भोजपुरी सिनेमा जकर प्रारंभ मैथिली सिनेमाक संग संग भेल छल, अपन पचासम वर्ष पूरा कएलक। भोजपुरिया समाजमें हर्षक वातावरण देखल जा सकैत अछि। बहुत रास पत्र-पत्रिकामें भोजपुरी सिनेमाक इतिहास आ उपलब्धि संबंधी लेख प्रकाशित कएल गेल अछि। बड्ड हर्षक बात जे मैथिली सिनेमा सेहो अपन पचासम वर्ष पूर्ण कए लेलक। स्मरणीय अछि जे मैथिलीक पहिल फ़िल्म “ ममता गाबय गीत”क मुहुर्त अगस्त 1962में हिन्दी साहित्य सम्मेलन, पटना केर सभागारमें सपन्न भेल छल। मैथिली सिनेमाक पचास वर्ष भेला पर दरभंगामें मार्च 2013में प्रथम मैथिली फ़िल्म फ़ेस्टिवलक आयोजन कएल गेल । एहि समारोहमें देश विदेशक माय्थिली सिनेप्रेमी, प्रतिनिधि, निर्माता, निर्देशक, अभिनेता, अभिनेत्री, गायक, गायिका सहित ख्यात प्राप्त रंगकर्मीक उपस्थिति आह्लादकारी साबित भेल। मैथिली सिनेमाक दशा – दिशा, उपलब्धि आदि पर संगोष्ठीक आयोजन कएल गेल। मैथिली सिनेमामें विशेष अवदानके लेल योगदान देनिहार मैथिलपुत्र/पुत्रीकें सम्मानित कएल गेल।
भोजपुरीक पहिल फ़िल्म “ गंगा मैया तोहरे पियरी चढेबौ” आर “ ममता गाबय गीत”क निर्माण लगभग एकहि संग प्रारंभ भेल छल। “ गंगा मैया तोहरे पियरी चढेबौ” फ़रबरी 1963में पहिने रिलीज भs कs बिहारक पहिल फ़िल्म होयबाक तगमा हड़पि लेलक, त दोसर दिस मैथिली सिनेमा पछुआयत चलि गेल। भोजपुरी सिनेमाक पदार्पण तत्कालीन राष्ट्रपति डॉ राजेन्द्र प्रसादक मात्रृप्रेमक प्रतिफ़ल छल त मैथिली सिनेमाक आरंभ प्रथम प्रधानमंत्री पं जवाहरलाल नेहरु द्वारा 1961में मैथिलीकें अकादमीमें मान्यता प्रदान कयल जेबाक पछाति मैथिलक हृदयमें जनमल भाषाप्रेम आऒर हुनक स्वप्रोत्साहन आ स्वप्रेरणा। भोजपुरी भाषी अभिनेता, निर्माता, निर्देशक आदि केर सतत सहयोग आ संरक्षण पाबि भोजपुरी सिनेमा आगू बढैत चलि गेल त दोसर दिस मैथिली सिनेमा आपसी ईर्ष्या-द्वेष, वाद-विवाद, अहंवादी प्रवृतिक कारणे पछुआयत रहि गेल।
गीत सुनबाक अवसर भेटल समस्त मैथिल लोकनिकें।
मैथिली साहित्यिक उत्कृष्टतासं प्रभावित होयत आ एकर महत्ताके बुझैत फ़णि मजुमदार “ कन्यादान” बनौला। प्रसिद्ध कथाकार हरिमोहन झाक उपन्यास “ कन्यादान” आ “द्विरागमन” पर आधारित एहि फ़िल्ममें प्रसिद्ध साहित्यकार चन्द्रनाथ मिश्र “ अमर’ जी सेहो महत्वपूर्ण भूमिका निभौने छलाह। मुदा ई फ़िल्म हिन्दी संवादक अधिकताक कारणे चलि नहिं सकल। मुदा 1964-65में रिलीज भ’ क’ मैथिलीक पहिल प्रदर्शित फ़िल्म होबयके रिकार्ड अपना नामे कए लेलक। दुलाल सेन आ विन्द्यवासिनी देवीक संगीत निर्देशनमें विद्यापतिक दुगोट गीत के स्वर देने छलीह चन्द्राणी मुखर्जी , उषा मंगेशकर आ कमोल बरोट। एहि फ़िल्ममें प्रसिद्ध गायक मन्नाडे सेहो गौने छलाह।
हिन्दी फ़िल्मक प्रसिद्ध निर्देशक, गीतकार, एवं निर्माता दरभंगा निवासी प्रह्लाद शर्माक प्रयाससं हुनक निर्देशनमें “ जय बाबा बैद्यनाथ” (1972-79) बनल। आचार्य सोमदेव, अमर जी सेहो एहि फ़िल्ममें गीत लिखने छलाह। दुर्भाग्यवश इहो फ़िल्म चलि नहिं सकल। मुदा प्रह्लाद शार्मा जीक प्रयास प्रेरक रहल।
एहि प्रकारे हम देख सकैत छी जे उपरोक्त फ़िल्म त्रय के कारणे मैथिली फ़िल्मक लेल समुचित आ अपेक्षित वातावरण निर्माण संभव भ गेल।
2011में मुरलीधर निर्देशित “ सजना के अंगना में सोलह सिंगार”, युवा निर्देशक विकास झाक ‘ मुखिया जी” प्रदर्शित भेल। मुदा ई दुनु फ़िल्म किछु खास सिनेमा हॉले धरि सीमित रहि गेल। मुरलीधर अपन एहि फ़िल्ममें ओ जादू नहिं देखा सकला जेकि ओ अपन पहिल फ़िल्ममें देखौने छलैथ। दोसर दिस “ मुखिया जी” सेहो अपन मुखियागीरी देखाबयमें असफ़ल भ गेल। परंच, एहि फ़िल्मक माध्यमें एकटा होनहार, प्रभावी, दक्ष आ तकनीकी जानकारी रखनिहार युवा निर्देशक भेटल मैथिली सिनेमाके- विकास झाक रुपमें। फ़ेर, महेन्द्र चौधरीक “ साजन अहां बिना” त आयल, मुदा आबैत आबैत थाकि गेल। 2012के उतरार्द्धमें दु गोट महत्वपूर्ण फ़िल्म प्रदर्शित भेल- “ चट मंगनी पट्ट भेल बियाह” आ ‘ एक चुटकी सिन्दुर”। “ चट मंगनी…..” कम बजटक थोड़-बहुत नीक फ़िल्म छल- सुन्दर गी-संगीतसं सजल। फ़िल्म ठीक ठाक चलल। ओतहि “ एक चुटकी सिन्दुर” जेकि चीर प्रतीक्षित छल, मोन नहिं जीत सकल।
निष्कर्षत: ई साबित भ रहल अछि जे मैथिली सिनेमाक भविष्य उज्ज्वल अछि। भोजपुरी सिनेमाक अश्लीलतासं दर्शकक मोनमें उचात आबि गेल अछि। एहि परिदॄष्यमें मैथिली सिनेमा एकटा नीक बाजार आ उद्योगक रुपमें उभड़त, कारण बहुत रास दर्शक, निर्माता,निर्देशक, अभिनेता आदि मैथिली सिनेमा दिस जल्दिये घुड़ताह, ई कहब कोनो अतिश्योक्ति नहिं।


text:
सरकार आखिर नाम किएक नहि बता रहल अछि?
विदेशी बैंक मे काला धन जमा करय वाला के लिस्ट... नाम नहि जारी करय पर सुप्रीम कोर्ट एक बेर फेर केंद्र सरकार के फटकारलक अछि. सुप्रीम कोर्ट के कहनाय छल जे देश के लूटल जा रहल अछि आओर सरकार सुतल अछि.
सुप्रीम कोर्ट के इहो कहनाय छल जे ई सरासर टैक्स चोरी सं जुड़ल मामला अछि...मुदा सरकार काज करय के जगह सिर्फ बात... आओर बहाना बना रहल अछि. आखिर सरकार खबर... जानकारी पर लगाम किएकलगौने अछि?
केंद्र के कहनाय अछि जे ओ कालाधन के वापस लाबय लेल सभ जरूरी काज करि रहल अछि...आओर जरूरी जानकारी कोर्ट के द रहल अछि. जखन कि सुप्रीम कोर्ट के कहनाय अछि जे सरकार किछिए जानकारी किएक द रहल अछि?
खबर त एहनो अछि जे जर्मनी सं विदेशी बैंक मे 50 भारतीय नागरिकक एकाउंट के जानकारी केंद्र सरकार के देल गेल छल... मुदा सरकार कोर्ट मे 26टा लोक के नाम जमा करौलक. बाकी के नाम पर दस तरहक चर्चा भ रहल अछि.
विदेश मे भारतीय नागरिक के काला धन के मामला तखन जोर पकड़लक जखन विकीलीक्स के स्विस बैंक मे खाता खोलय वाला के सूची सौंपल गेल. कहल जा रहल अछि जे एहि लिस्ट मे कइटा भारतीय के नाम शामिल अछि.
विकीलीक्स केर संस्थापक जूलियन असांज के स्विस बैंक मे खाताधारी दू हजार लोकक सूची रुडोल्फ एलमर नाम के आदमी सौंपलक. आब विकीलीक्स एहि के सत्यता जांचला के बाद लिस्ट जारी करत.
एहि मामला पर विपक्षी पार्टी सभ सरकार पर हमला शुरू करि देने अछि मुदा केंद्रक यूपीए सरकार एकदम मे कान मे रूई डालि क सुतल अछि. सुप्रीम कोर्टक आजुक फटकार के बाद विपक्षी हमला आओर तेज होएत.
मुदा सवाल ई उठौत अछि जे आखिर सरकार नाम खोलय सं किएक बचय चाहैत अछि? देश के लाखो करोड़ रुपया कालाधन के रूप मे विदेश मे पड़ल अछि. देश के राजस्व के नुकसान भेल अछि.
आब एतेक रुपया त कोनो आम लोक नहि जमा करौने होएत? ई कोनो छोट-मोट सरकारी बाबू... कर्मचारी तं नहि जमा करौने होएत? छोट-मोट व्यापारी तं नहि ल गेल होएत करोड़ों रुपया?
विदेश मे करोड़ों रुपया त वेह लोक जमा करा सकैत अछि जकरा पास दू नंबर के अरबों रुपया होएत. आ फेर पैघ उद्योगपति होएत... बड़ पैघ अफसर होएत... बड़का राजनेता होएत... आ फेर प्रभावशाली मंत्री होएत.
एहनो भ सकैत अछि जे अंडरवर्ल्ड के पाई सेहो जमा होए. अपराधी गैंग... आंतकवादी गुट... स्मगलर... कालाबाजारी... अवैध वसूली करय वाला... हवाला के कारोबार करय वाला के पाई जमा होए.
कहल त इहो जा रहल अछि जे देश मे होए वाला बड़का-बड़का घोटाला के पाई स्विस बैंक आओर जर्मनी मे लिंचेस्टाइन केर एलजीटी बैंक जैसन बैक मे जमा अछि. एहन भsओ सकैत अछि.
देश मे जेहि हिसाब सं घोटाला भ रहल अछि... हर साल नवका-नवका घोटाला उजागर भ रहल अछि. दलाली भ रहल अछि. ओहि सं किछिओ संभव अछि. आओर एहि तरह हल्ला बीच-बीच मे उठिते रहैत अछि.
मगर सरकार कालाधन... कालाबाजारी के खिलाफ कार्रवाई करय मे ओतेक कायर किएक भ जाएत अछि? राहुल गांधी सेहो किछ नहि बोलि रहल छथिन्ह. सरकार के जल्दीए अपन सख्ती दिखएबाक चाही.
नहि त एहन नहि होए जे लोक सरकार के बारे मे किछ-किछ सोचय लेल मजबूर भ जाए. लोक सोचय लागत कि आखिर सरकार के कोन हित जुड़ल अछि जे अनठिओने अछि?
देश के स्वच्छ छवि वाला प्रधानमंत्री मनमोहन सिंह जीके लोक के ई भरोस देबय पड़तन्हि जे सरकार कि करि रहल अछि. सरकार पर लोक के भरोस नहि टूटबाक चाही. ई सबसं जरूरी अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
खगड़िया । बाढ़ रूपी आपदा स आब नहि होएत जानमाल क अपूर्णीय क्षति। कारण इ जे वैदेही अर्थात खगड़िया क बहू-बेटी एकरा स दू-दू हाथ करबा लेल तैयार भ रहल छथि। एहि ठामक तीसटा महिला बाढ़ मे बचाव कए लकए बूढ़वा घाट क लग मे हिलकोर मारैत बागमती मे 1 जुलाई स ट्रेनिंग ल रहल छथि। हिनका बाढ़ मे डूबैत लोक कए बचेबाक संग-संग सांप काटबा आ डायरिया आदि बीमारी क प्राथमिक उपचार क ट्रेनिंग सेहो देल जा रहल अछि। द ट्रेनिंग हुनका किसान विकास ट्रस्ट क दिस स टीडीएच जर्मनी क सहयोग स देल जा रहल अछि। महिला शक्ति संगठन स जुड़ल सदस्य क रूप मे जखन लाइफ जैकेट पहनिकए बागमती मे छलांग लगबैत छथि त दृश्य कोनो बालीबुड क सिनेमा स कम नहि होइत अछि। रीता वर्मा(घरारी), डोमनी देवी (अंबा रसौंक), नीलम देवी (चकला मुसहरी), हीरा देवी (तीनगछिया) कहैत छथि- जखन-जखन बाढ़ अबैत अछि, त हमरा सब कए काफी नुकसान होइत अछि। हमसब जन्मजात तैराक छी। केबीटी (किसान विकास ट्रस्ट) वाला ट्रेनिंग द रहल अछि। आब बाढ़ मे ककरो नहि डूबए देब।
मुख्य पृष्ठ समाचार बाढ़ स दू-दू हाथ करैत वैदेही


text:
केंद्रीय मंत्री करताह कुसहा के दौरा
खबर अछि जे केंद्रीय जल संसाधन मंत्री पवन कुमार बंसल 12 तारीख के कुसहा इलाका के दौरा करताह. पिछला साल 18 अगस्त के एहिठाम बांध टूटला सं उत्तर बिहार के एकटा बड़का इलाका पानि मे बहि गेल छल. कोसीक बाढ़ि सं भारी तबाही भेल छल. ओना सरकार के कहनाय अछि जे बांध के मरम्मत के सभ काज पूरा कs लेल गेल अछि. आओर डरय के कोनो गप नहि अछि. मुदा आई-काल्हि नेपाल मे भs रहल दिन-राति मुसलाधार पानि सं हालात एक बेर फेर खराब भेल जा रहल अछि. नेपाल सं आबय वाला कोसी आओर दोसर नदी मे पानि उफान पर अछि. जलस्तर बढ़ल जा रहल अछि. नेपाल के नदी मे पानि छोड़ला सं कइटा इलाका मे पानि सेहो घुसि गेल अछि. लोक सभ सुरक्षित स्थान पर जाए लगलाह अ. जलस्तर बढ़ला सं सरकार आओर प्रशासन सेहो सतर्क अछि. ओना कुसहा मे बांध पर काज करय वाला इंजीनियर के संग नेपाल के तरफ सं परेशानी सेहो आबय के खबर अछि. खबर अछि जे इंजीनियर सभ के संग मारिपीट सेहो कएल गेल. एकरा गंभीरता सं लैत केंद्र सरकार कुसहा के बांघ के स्थिति के बारे मे राज्य सरकार से रोज रिपोर्ट देबय लेल कहलक अछि. केंद्र के तरफ सं बिहार सरकार ओर नेपाल के राजदूत सं सेहो बातचीत कएल गेल अछि.
Subscribe to: Post Comments (Atom)


text:
Tuesday, May 29, 2012
तिलकोरक तरूआ :: जगदीश्ा प्रसाद मण्डल
तिलकोरक तरूआ
जहिना नमहर दोकानमे प्रवेश करिते जीवनोपयोगी वस्तु देखि मन उबिआए लगैत जे ईहो कीन लेब, आेहो कीन लेब। मुदा पाइयो आ विचारो तँ ओतै रहैए जतए पहिनेसँ विचार भेल अबैए। इच्छा रहितो किसुनलाल डेरामे डाइनिंग टेबुल नै लगा ओसारेपर अपनो दुनू परानी आ अतिथियो-अभ्यागतकेँ खुअबैत। कम दरमाहा साधारण जिनगी। शहरमे रहितो गामक चालि-ढालि बेसी, कारणो स्पष्ट जे शहरी बनैले शहरी जिनगी बनबए पड़ैत। जे ओहिना नै पाइक हाथे बनैत। पाइयक काज मुँहसँ थोड़े होइ छै। भलहिं मुँहक आगू पाइक मोल जेहेन होइ। खास्ता कचौड़ी मुँहमे लाड़ैत-चाड़ैत गर लगबैत देवकान्त बजलाह-
“आह, बुझलह किने किसुनलाल किछु होउ, दुनियाँ सात बेर किअए ने उनटै-पुनटै मुदा अपना ऐठाम गामक जे तिलकाेरक तरूआ अछि, ओकर तुलना कतए हएत?”
देवकान्त भाइक बात सुनि किसुनलालक मनमे कनियो हिलकोर नै उठलै। किएक तँ मनमे यएह नाच होइत रहै जे डेरामे गौआँ एलाहेँ तँए ई नै अजस हुअए जे खेनाइयोमे ठकि लेलक। नीक कि दब भरि पेट कहुना खाथि। जँ से नै हेतनि तँ दसठाम बजताह जे खाइयो ले भरि पेट नै देलक। तही बीच मनमे उठलै जे पूछि-पूछि खुआएब नीक। जे कम-सँ-कम पहिलबेर तँ कहता जे हँ इच्छापूर्ण खेलौं आब कने अराम करैक ओरियान करह आ तोहूँ सभ खा-पीअह, काज-उदम देखहक। दैन्य दृष्टिये देखि किसुनलाल बाजल-
“भाय सहाएब, खेबा जोकर बनल छै की नै। कहाँ खाइ छिऐ चारिटा आरो नेने आबी?”
पहिलुक ढकार ढेकड़ैत देवकान्त उत्तर देलक-
“अँए हौ, तँू हमरा राक्षस बूझै छह जे आगूमे एत्ते वस्तु ढेरिया देलह हेँ आ तइपर सँ परसन लइले कहै छह?”
जहिना डारिमे लागल मचकीक पहिल आस होइत तहिना, किसुनलालक मनमे आस जगिते बाजल-
“भाय सहाएब, कनिये-कनिये समान सभ परसै ले घरवालीकेँ कहने छलिऐ। जेना-जेना भोजन करैत जेताह तेना-तेना परसि-परसि दैत जेबनि।”
तहसाना जकाँ तहिआएल भोजन पाबि देवकान्त भाइक मन गदगदाएल। किसुनलालक बात अंतो ने भेल छलै आकि बिच्चेमे देवकान्त बाजि उठलाह-
“अँए हौ किसुनलाल, तँू अनठिया बूझै छह। अपन घर छी जे खगत आकि बेसी खाइक मन हएत ओ मांगि कऽ लेब। तइले तोरा मनमे किअए होइ छह जे भुखले उठि जाएब। हम ओहन लोक नै ने छी जे खाइओ लेब आ दुसियो देब।”
तखने किसुनलालकेँ पत्नी- सिंहेश्वरी हाथक इशारासँ शोर पाड़ि कहलखिन-
“तिलकोरक तरूआ दऽ भैया की कहलखिन?”
“किअए?” किसुनलाल पुछलक।
“तिलकोरक साग आ चटनी तँ खाइ छी, बनबैयोक लूरि अछि मुदा तरूआ नै खेने छी।”
ओना सिंहेश्वरी देवकान्तसँ अढ़ भऽ कहैत मुदा बोलीमे एहेन टाँस देने जे देवकान्तो बुझथिन। साग आ चटनी सुनिते मनमे उठलनि जे साग तँ कत्ते दिन खेने छी। तहूमे जखन पेशाबक गड़बड़ी रहए तँ पथ्यमे यएह चलैए। मुदा चटनी तँ नै खेने छी। लाज-संकोच तँ ओकरा ने होइ छै जेकरा बूझि पड़ै छै जे भारी छी। मुदा हम कोन भारी छी जँ भारी रहितौं तँ बुझले रहैत। नै बुझल अछि तँ बूझि लेब कोन अधला हएत। जँ कहियो खाइयेक मन हएत, बुझलेहे ने काज देत। अचार मुँहमे लैत मुँहक कर समेटि कऽ घोटैत बजलाह-
“किसुन, ई की कोनो गाम-घर छी जे कनियाँ एत्ते संकोच करै छथि। एतै आबह कने एकटा बातो बुझैक अछि।”
देवकान्तक बात सुनि किसुनलाल तँ ससरि कऽ लगमे आबि गेल। मुदा सिंहेश्वरी -पत्नी- किछु आगू बढ़ि, किछु पाछू दिस आबि कऽ ठाढ़ भऽ गेलीह। जहिना कोनो बच्चोसँ कोनो गप बुझए बेरमे रंग-रंगक प्रश्न, पूरक प्रश्न पूछि संतुष्ट होइत अछि। तहिना देवकान्तोक मनमे होन्हि जे कोनो बात बूझैले सोझा-सोझी नीक होइ छै लजकोटर तँ बहुत बात छोड़िये दैत अछि आ बहुत बिसरियो जाइत अछि। दोखाह तँ दुनू भेल। अपनाकेँ निच्चा उतरि सिंहेश्वरीकेँ ऊपर चढ़बैत देवकान्त कहलखिन-
“कनियाँ आइ ने किसुनलाल दू-पाइ कमाएल हेँ तँ फुलपेंटो पहिरने देखै छिऐ, मुदा जखन गाममे छल तखन तँ वएह एकटा चरिहत्थी गामछा छै। डाँड़मे लपेटने रहै छल। गप-सप्प करैमे कोनो-लाज-धाक नै हेबाक चाही। हम जे बुझै छिऐ से अहूँ पूछू आ जे नै बुझै छिऐ से हमहूँ किअए ने पूछब। तइले लाज-संकोचक कोन काज छै।”
किसुनलाल- “भाय सहाएब, कहैले तँ गाममे नै छी मुदा गामे जकाँ एतौ छी। ने ओते कमाइ होइए जे होटल घुमब, ज्वेलरी घुमब। बस डेरासँ कारखाना आ कारखानासँ डेरा अबै-जाइ छी। अठबारे -छुट्टी दिन- कनी-मनी घूमि लइ छी सेहो पएरे।”
पतिक बात सुनि सिंहेश्वरी पाछूसँ ससरि कनी आगू बढ़ि तिरछिया कऽ ठाढ़ भऽ बजलीह-
“कि कहलखिन?”
देवकान्त- “कहलौं यएह जे तिलकोरक चटनी केना बनबै छिऐ?”
देवकान्तक प्रश्न सुनि सिंहेश्वरी बजलीह-
“भैया, हिनका कि कोनो नै बुझल हेतनि।”
देवकान्त- “कनियाँ, कोनो कि हमरा जँचैक अछि, धरमागती कहै छी, नै बुझल अछि।”
तइ बीच सामंजस्य करैत िकसुनलाल बाजल-
“भाय सहाएब, ओना हम तरूओ खेने छी, सागो खेने छी आ चटनियो खेने छी। धीया-पुतामे पाकल तिलकोरक फड़ सेहो खेने छी। जाबे माए जीबैत रहए ताबे आन दिन तँ नहिये मुदा जुरशीतल पाबनिमे तिलकोरक तरूआ अवस्से तड़ए। बड़ खर्चाक चीज छी। ओते खर्च कऽ खाएब असान थोड़े छै।”
पतिक सह पबिते सिंहेश्वरी बजलीह-
“भैया, हमर माए-बाप बड़ गरीब छलाह। भरि पेट अन्नो नै भेटैत छलनि तखन जे तरूआ-बगहरूआक सेहन्ते करितथि से पार लगितनि।”
सिंहेश्वरीक बात सुनि मुड़ी डोलबैत देवकान्त बजलाह-
“हँ, से तँ ठीके। हमहूँ की कोनो बेसी खेने छी। जहिया कहियो घरदेखीमे कतौ जाइ छी तखन खाइ छी। सेहो आब उठाबे भेल जाइए। आब तँ सहजहि लोक तेहेन चिकनिया भऽ गेल जे अल्लुऐक पाँचटा पूरा लइए। नवका तूर तँ खाइक कोन गप जे बुझबो ने करैत हेतइ। पात-पुत कहि थोड़े खाएत। अच्छा छोड़ू ऐ सभकेँ, असल बात तँ छुटले अछि।”
विचारक सामंजस्य पाबि सिंहेश्वरीक उत्साह जगलनि, बाजलीह-
“भैया, साग तँ बुझले हेतनि जहिना कदीमा पात, अड़िकंचन पातकेँ कत्तासँ काटि भुजल जाइ छै तहिना तिलकोरो पातक होइ छै।”
हूँहकारी भरैत सिंहेश्वरीक बातकेँ मानि देवकान्त बजलाह-
“हँ-हँ, तिलकोरक साग तँ केत्ता दिन खेने छी। मुदा चटनी नै।”
जहिना नव काज केने, नव जगहपर पहुँचने वा नव लोकसँ दोस्ती भेने मनमे खुशी होइत तहिना दस बर्ख पहिलुका खेलहाक चरचा करैमे सिंहेश्वरीकेँ सेहो मनमे खुशी उपकलनि। मुस्कुराइत बजलीह-
“भैया, अड़िकंचन पातकेँ कदीमा पात वा आन पातक तरमे दऽ पतौड़ा बना आगिमे पकौल जाइ छै, तहिना तिलकोरो पातकेँ पकौल जाइ छै। जखन उपरका पात झड़कि जाइ छै तखन बूझि जाइऔ जे तिलकोरोक पात सीझ गेल हएत। ओकरा चुल्हिसँ निकालि चाहे पानिक वर्तनमे दऽ दिऔ नै तँ कनीकाल सराइले छोड़ि दिऔ। जखन सरा जाएत तखन ओकरा पतौड़ासँ निकालि सिलौटपर थकुचि कऽ पीसि लिअ। बहुत मसल्लाक काजो नै पड़ै छै। चसगरसँ नून मिरचाइ दऽ दिऔ। बस भऽ गेल। ओना लोक भातोमे खाइए मुदा रोटीक तँ बुझिऔ जे जहिना भातक दालि तहिना रोटीक तिलकोरक चटनी छी।”
सिंहेश्वरीक बात सुनि तेसर ढकार ढेकरैत देवकान्त लोटा उठा पानि पीबि बजलाह-
“किसुनलाल, बहुत खेलिअह समानक आगू खेनिहार थोड़े ठठत। बड़ ओरियान केने छेलह।”
जहिना नीक विद्याथी बोर्ड वा युनिवर्सिटीमे टॉप केलोपर झुड़झुड़ाइत जे दुइयो प्रतिशत नम्बर आरो रहैत तँ अस्सी प्रतिशत पूरि जइतए। तहिना किसुनलाल कहलकनि-
“भाय सहाएब, कनिओ आर खाइऔ।”
आग्रह सुनि देवकान्त बजलाह-
“हम कि कोनो राक्षस छी जे कतबो खाएब तँ पेटे ने भरत। मनुखक जे भोजन छिऐ से तँ खेबे केलौं। तो नै अंदाज केलहक जे लोक कते खाइए। पेटेक कोन बात जे मनो भरि गेल। अच्छा एकटा बात कहह जे अपन गौआँ के सभ ऐठाम, बम्बइमे रहै छथि?”
देकान्तक प्रश्न सुनि किसुनलाल मने-मन सोचए लगल बम्बइ सनक शहरमे के कतए रहैए ई भाँज तँ मात्र दुइये गोटोकेँ रहै छै। पहिल जे काज नै करैए, दोसर जे कोनो कम्पनीक एजेंसी करैए। बाकीकेँ कोन जरूरत छै। अठबारे छुट्टी होइए तइमे कि सभ करब। कपड़ा-लत्ता खींचब आकि सप्ताह भरिक अधखड़ुआ नीन पुराएब, आकि दुनू परानी मिलि कोनो नव जगह देखि लेब, आकि भेँट-घाँट करब। तखन तँ ओहुना कियो-ने-कियो दर्शनीय जगहपर भेँट-घाँट भइये जाइ छथि। गाम-घरक हालो-चाल बूझि लइ छी आ संग मिलि चाहो-पान कऽ लइ छी। अपन मजबूरीकेँ छिपबैत किसुनलाल बाजल-
“भाय सहाएब, अहूँक जेठजन तँ परिवारे लऽ कऽ रहै छथि, हुनकासँ सभ भाँज लगि जाएत। तखन हम एत्ते जरूर कहब जे जइ करखानामे काज करै छी तइमे तीन गोटे छी। कहैले तँ उठे काज अछि मुदा सभ दिन काजो लगैए आ एकेठाम सात दिनक पगारो भेटैए। तइमे रवि दिनक सेहो भेटैए।”
देवकान्त- “अझुका तँ छुट्टी लिअए पड़ल हेतह?”
“किअए छुट्टी लिअए पड़त। कोनो कि ओकर दरमाहाबला नोकरी करै छिऐ। अझुका बदला रवि दिन काज कऽ देबै। कोनो की स्कूल-आँफिस छी जे सोलहन्नी बन्न होइए। करखाना छिऐ ने। सभ दिन चलिते रहै छै।”
“परिवार किअए गामसँ लऽ अनलहक ऐठामसँ कमे खर्चमे गामक परिवार चलैए?”
“भाय सहाएब, अहूँ अनठा कऽ बजै छी। गाम-घरक लोकक किरदानी नै देखै छी जे ताड़ी-दारू पीब-पीब कि सभ किरदानी करैए। अपन इज्जत अपने सोझामे नीको होइ छै आ लोक बचाइयो सकैए। तखन देखियौ ज मनमे तँ अछिये जे जखने गाममे रहै जोकर, कोनो काज ठाढ़ करै जोकर पूजी भऽ जाएत चलि जाएब।”
“कते महीना बचै छह?”
“एते दिन तँ बूझू जे कहुना कऽ गुजल केलौं मुदा आब छह माससँ गोटे महीना हजार रूपैया आ गोटे पनरहो सौ बचि जाइए।”
“बैंकमे जमा करैत जाइ छह किने?”
“बैक जाएब से छुट्टी होइए। एजेंट-फेजेंट तँ ढेरी अबैए मुदा ओकरा सबहक भाँजमे नै पड़ए-चाहै छी।”
“कमो पूजीसँ तँ गाममे काज चलै छै। बिनु पूजियोक चलै छै।”
“हँ से तँ चलै छै। जेकरा अपन कारोबार नै छै ओ दोसराक काज करैए। मुदा देखते छिऐ जे कते बोनि दइ छै। तहूमे आब कहुना-कहुना दुनू परानीमे आठ हजार महीना उठबै छी, ऐठाम महगी अछि तँए कम बचैए। मुदा गाममे तँ कमसँ कम ओते कमाइ हुअए जे जहुना गुजर कटै छी तहुना पूरा सकी।”
“अपन कि अन्दाज छह जे कते दिनमे पूरा लेबह?”
“जँ भगवान निकेना रखलनि तँ डेढ़-दू साल मे जरूर पूरि जाएत। अहाँ भाय-सहाएब सबहक दोसरे दिन-दुनियाँ छन्हि।”
भाय सहाएबक नाओं सुनिते जहिना भरल पेटक गरमी होइ छै तहिना देवकान्तकेँ फूकि देलकनि। मुदा अपनाकेँ सम्हारैत बजलाह-
“सुथनी भाय-सहाएब। मन भेल जे कनी बमै देखी, दरभंगामे टिकट कटेलौं चलि एलौं। तोहर नाओं-ठेकान लऽ लेने रहिहह। तँए तोरा डेरापर चलि एलौं। भाइये छिआह तँ कि ओइसँ सतरह-बर नीक तँू छह। कम-सँ-कम समाज बूझि तँ सुआगत केलह।”
अपन प्रशंसाा सुनि किसुनलाल विह्वल भऽ गेल। बाजल-
“भाय सहाएब, ओते तँ कमाइये ने अछि जे अइल-फइलसँ खर्च करब मुदा समाजक जँ कियो डेरापर औताह तँ अनका जकाँ मुँह नै घुमा लेब।”
किसुनलालक सह पबैत देवकान्त बजलाह-
“किसुनलाल परिवारे सभ कोकणि गेल तँ समाज केहेन हएत। मुदा तँए सोलहो आना परिवार कोकणिये गेल सेहो बात नइए। जाबे धरतीपर धरम नै छै ताबे चलै केना-ए।”
किसुनलाल- “भाय सहाएबक भेँट करबनि की नै?”
“मन तँ एको पाइ नै अछि मुदा जखन ऐठाम आबि गेलौं तखन नहियो भेँट करब उचित नहिये हएत। तोरा तँ हुनकर मोबाइल नम्बर बूझल हेतह किने?”
“हँ से तँ लिखल अछि। मुदा मोबाइल अपना कहाँ अछि?”
“बुथपर सँ तोहीं कहि दहुन जे देवकान्त गामसँ ऐला अछि। जँ गप करए चाहता तँ अपने कहथुन नै तँ जानकारी तँ भेटिये जेतनि।”
भायपर बिगड़ल देखि सिंहेश्वरी देवकान्तकेँ पुछलकनि-
“भैया, एना खिसिआएल किअए छथिन?”
देवकान्त- “कनियाँ, की कहब कहैले तँ पाइ-कौड़ीबला कहबै छथि। तहिना घरक घरोवाली छथिन। अपना तँ कनी-मनी कुल-खनदानक लाजो होइ छन्हि मुदा घरवाली जे छथिन से तँ भगवाने देल छथिन।”
सिंहेश्वरी- “जखन अपने नीक छथि तखन हुनका घरवालीसँ कोन मतलब छन्हि?”
देवकान्त- “मतलब पुछै छी। की कहब, बजितो लाज होइए जे एके परिवारक छी तखन एना किअए बजै छी। मुदा नहियो बाजब सेहो तँ गलतिये हएत। अपने जे भाय सहाएब छथि से मरदे-ने-मौगिये, बलिगोबना छथि। जहाँ किछु बाजए लगताह आ पत्नीक आँखिपर नजरि पड़तनि आकि बोलिये बदलि जाइ छन्हि।”
Subscribe to: Post Comments (Atom)